**חוזר מבנה אחיד להעברת מידע ונתונים בשוק החיסכון הפנסיוני - עדכון**

ז' באדר א' התשפ"ב  
8 בפברואר 2022

חוזר גופים מוסדיים 2022-9-8  
סיווג: כללי

**חוזר מבנה אחיד להעברת מידע ונתונים בשוק החיסכון הפנסיוני - עדכון**

**חוזר מבנה אחיד להעברת מידע ונתונים בשוק החיסכון הפנסיוני - עדכון**

בתוקף סמכותי לפי סעיף 2(ב) לחוק הפיקוח על שירותים פיננסיים (ביטוח), התשמ"א-1981, סעיפים 23(ד) ו-39(ב) לחוק הפיקוח על שירותים פיננסיים (קופות גמל), התשס"ה-2005, סעיף 31(ב) לחוק הפיקוח על שירותים פיננסיים (ייעוץ, שיווק ומערכת סליקה פנסיוניים), התשס"ה-2005, ולאחר התייעצות עם הוועדה המייעצת, להלן הוראותיי:

1. **כללי**

ביום 13 ביוני 2021 פורסם תיקון לחוזר (חוזר גופים מוסדיים 2021-9-7 "מבנה אחיד להעברת מידע ונתונים בשוק החיסכון הפנסיוני" (13.6.21)) (להלן - **חוזר מבנה אחיד 2021-9-7**)**.** נוכח פניות מהשוק ועל מנת לאפשר לשוק להיערך לשינויים המפורטים בחוזר באופן מיטבי, הוחלט לבצע דחיה של השינויים בנספח ה' – ממשק מעסיקים מיום 20 בפברואר 2022 ליום 22 במאי 2022. בנוסף לכך, על מנת לייעל את תהליך היערכות השוק לשימוש בטכנולוגיית API, מבוטל שלב הביניים שנקבע לתקופה שמיום 22 במאי 2022 ועד יום 26 בנובמבר 2023, בשים לב לכך ששלב הביניים אמור היה להתבסס על הטכנולוגיה הקיימת בשוק (XML). נציין כי לא חל שינוי במועד המעבר לטכנולוגיית ה- API כפי שנקבע בחוזר המקורי.

יובהר, כי התיקונים שהוצעו בטיוטת חוזר גופים מוסדיים 2020-226 "חוזר מבנה אחיד להעברת מידע ונתונים בשוק החיסכון הפנסיוני - עדכון – טיוטה" (20.12.2021), ככל שיפורסמו, יפורסמו בהמשך.

1. **הוראות**

בחוזר מבנה אחיד, יבואו השינויים המפורטים בסעיף התחילה, בהוראות המעבר לחוזר ובסימון תיקונים בחוזר.

1. **תחולה**

הוראות חוזר זה יחולו על כל הגופים המוסדיים ובעלי הרישיון.

#### תחילה

במקום סעיף התחילה הקבוע בסעיף 4 בחוזר גופים מוסדיים 2021-9-7 "מבנה אחיד להעברת מידע ונתונים בשוק החיסכון הפנסיוני - עדכון" (13 ביוני 2021) יבוא:

"4. **תחילה**

* 1. תחילתן של הוראות חוזר זה ביום פרסומו.
  2. על אף האמור בסעיף קטן (א) –
     1. תחילתם של התיקונים 6(ב) ו-7(ב)(4)(ב) לחוזר, התיקונים בקבצים המצורפים לנספח ג' – ממשק הניוד סעיף 2א(א), 3(א)(2), 8א לנספח ד' – ממשק אירועים ובנספח ה' – ממשק מעסיקים, למעט סעיף 3א לנספח האמור, ולרבות התיקונים בקבצים המצורפים לנספח ה' – ממשק מעסיקים יהיו ביום 22 במאי 2022.
     2. תחילתן של הוראות התיקונים בסעיף 3, 4 ו-7(ב)(8) לחוזר, 2(ג)-(ד) לנספח א' -ממשק אחזקות, 2(ב) ו-2(ח) לנספח ג' - ממשק ניוד, בסעיפים 2(י), 2א(ב)-(ג), 3א, ו-5 לנספח ד' - ממשק אירועים לרבות התיקונים בקבצים המצורפים בנספח ד' – ממשק אירועים, סעיף 3א לנספח ה' – ממשק מעסיקים, נספח ו' – מבנה שם הקובץ והקבצים אליהם מפנים הסעיפים בנספח ו' – מבנה שם הקובץ יהיו ביום 26 בנובמבר 2023. "

#### הוראת מעבר

הוראות המעבר הקבועה בסעיף 5 בחוזר גופים מוסדיים 2021-9-7 "מבנה אחיד להעברת מידע ונתונים בשוק החיסכון הפנסיוני - עדכון" (13 ביוני 2021) – בטלה.

ד"ר משה ברקת

הממונה על שוק ההון ביטוח וחסכון

# נספח

ח' בתמוז התשע"ז

2 ביולי 2017

חוזר גופים מוסדיים 2017-9-10  
סיווג: כללי

**מבנה אחיד להעברת מידע ונתונים בשוק החיסכון הפנסיוני**

בתוקף סמכותי לפי סעיף 2(ב) לחוק הפיקוח על שירותים פיננסיים (ביטוח), התשמ"א-1981, סעיפים 23(ד) ו-39(ב) לחוק הפיקוח על שירותים פיננסיים (קופות גמל), התשס"ה-2005 (להלן - **חוק קופות גמל**), סעיף 31(ב) לחוק הפיקוח על שירותים פיננסיים (ייעוץ, שיווק ומערכת סליקה פנסיוניים), התשס"ה-2005, (להלן - **חוק הייעוץ**), ולאחר התייעצות עם הוועדה המייעצת, אני מורה כדלקמן:

1. **כללי**

ההתפתחויות הטכנולוגיות של השנים האחרונות חידדו את הצורך להסדיר את תהליכי העברת המידע והכספים בין הגורמים השונים בשוק החיסכון הפנסיוני באופן ממוכן, לרבות לצורך מתן ייעוץ פנסיוני או שיווק פנסיוני. זאת, במטרה לייעל את תהליכי העבודה, להסיר חסמים טכנולוגיים, לעודד ולתמוך בקיומו של שוק תחרותי, משוכלל ומפותח, תוך הגברת השקיפות ושיפור מהימנות וזמינות המידע הרלוונטי לחסכונותיו הפנסיוניים של הציבור.

חוזר זה קובע מבנה של "רשומה אחודה", אשר תשמש את הגופים המוסדיים, בעלי הרישיון, מעסיקים וצרכני מידע נוספים בתחום החיסכון הפנסיוני, במסגרת הפעולות העסקיות השונות המתבצעות ביניהם, תוך הבטחת העקרונות הבאים:

* 1. קבלת מידע והעברתו באופן שלם, מדויק, מהימן וזמין, הניתן לשליפה ואחזור במהירות ובאפקטיביות לצורך עמידה בהוראות הדין;
  2. הסדרת המבנה והתוכן של פרטי המידע והנתונים המועברים בין יצרני המידע וצרכניו השונים בתחום החיסכון הפנסיוני.

בנוסף, חוזר זה קובע את הנסיבות שבהתקיימותן יהא בעל רישיון וגוף מוסדי מחויב להעביר את המידע הנדרש, ביחס לכל ממשק וממשק.

1. **הגדרות**

**בעל רישיון** -כהגדרתו בחוק הפיקוח על שירותים פיננסיים (ייעוץ, שיווק ומערכת סליקה פנסיוניים), התשס"ה-2005;

**גוף מוסדי** - כהגדרתו בחוק הפיקוח על שירותים פיננסיים (ביטוח), התשמ"א-1981;

**מוצר פנסיוני** - מוצר פנסיוני לרבות תכנית ביטוח שאינה כלולה במוצר פנסיוני ואינה נמכרת אגב אותו מוצר כהגדרתה בסעיף 31ט(ז)(1) בחוק הפיקוח על שירותים פיננסיים (ייעוץ, שיווק ומערכת סליקה פנסיוניים), התשס"ה-2005, למעט תכנית ביטוח כאמור הכלולה במוצר ביטוח שאינו מוצר פנסיוני.

**מסלקה פנסיונית מרכזית** - מערכת סליקה פנסיונית מרכזית, כהגדרתה בחוק הפיקוח על שירותים פיננסיים (ייעוץ, שיווק ומערכת סליקה פנסיוניים), התשס"ה-2005;

1. **מידע ונתונים**

חוזר זה מגדיר פורמט אחיד להעברת מידע ונתונים בין יצרני מידע וצרכניו השונים בתחום החיסכון הפנסיוני, תוך הגדרת מבנה הנתונים, סכימת הנתונים, תוכן השדות המועברים והנסיבות שבהתקיימותן יש להעביר מידע כאמור.

מידע העובר בין יצרני המידע וצרכניו יועבר במתכונת אחידה ויהיה מבוסס על קובץ אלקטרוני במבנה XML או Json לפי העניין, המאפשר גמישות לגבי תוכן הנתונים. כך, מידע המתייחס למספר לקוחות, מספר חשבונות לקוח ומספר מוצרים פנסיוניים, יהא ניתן להעברה בקובץ אחד. המידע יועבר באמצעות תקשורת נתונים מוצפנת ומאובטחת, כך שלא ניתן יהיה לגשת אליו ללא הרשאת הנמען.

המבנה האחיד יפורסם בחלקים בהתאם לממשקים המפורטים להלן:

* 1. ממשק אחזקות - קובע את מבנה הקובץ ופרטי המידע שעל גוף מוסדי להעביר ללקוח שביקש זאת באמצעות מסלקה פנסיונית מרכזית או לבעל רישיון, על מנת להציג סטאטוס עדכני של נתוני לקוח, על מוצריו הפנסיוניים השונים (לרבות מידע לגבי צבירות החיסכון), נכון לתאריך חתך מסוים. קובץ כאמור יימסר במסגרת התקשרות למתן ייעוץ פנסיוני מתמשך או שיווק פנסיוני.
  2. ממשק טרום ייעוץ – קובע את מבנה הקובץ ואת פרטי המידע שעל גוף מוסדי להעביר לבעל רישיון בשלב ההכנה למתן ייעוץ פנסיוני או שיווק פנסיוני לראשונה.
  3. ממשק ניוד - קובע את מבנה הקובץ ואת פרטי המידע שיועברו בעת העברת כספים בין מוצרים פנסיוניים שונים ובין גופים מוסדיים שונים.
  4. ממשק אירועים - קובע את מבנה הקובץ ואת פרטי המידע אשר נדרש להעביר לגופים המוסדיים, במטרה לאפשר הצטרפות, קליטה והפקה של מוצרים פנסיוניים באופן ממוכן, וכן את פרטי המידע שיועברו לצורך ביצוע שינויים במוצרים פנסיוניים שבידי לקוחות או בנתונים הרלוונטיים לניהול מוצרים פנסיוניים עבור לקוחות.
  5. ממשק אירועים – הקמה – קובע את מבנה הקובץ את פרטי המידע אשר נדרש להעביר לגופים המוסדיים בכדי לאפשר הצטרפות, עדכון כיסוי ביטוחי בקרן פנסיה, מינוי מוטבים ושינוי מסלול ההשקעה במוצר קיים. כמו כן, הממשק מאפשר להעביר למעסיק את אופן פיצול כספים בין קופות הגמל של העובד ("טופס קוביות"), ולעניין גוף מוסדי המנהל קופת ביטוח גם את אופן פיצול הכספים בין הפוליסות הרשומות לזכות המבוטח.
  6. ממשק היזון חוזר ראשוני - קובע את מבנה הקובץ ופרטי המידע שעל הגוף להשיב בנוגע לתקינותו הטכנית של ממשק שהעובר אליו, ולגבי גוף מוסדי, קובע גם את פרטי המידע הנוגעים לסטטוס הטיפול בפניה.
  7. ממשק פיצויים - קובע את מבנה הקובץ ופרטי המידע שעל גוף מוסדי להעביר ללקוח או לבעל רישיון על פי בקשת הלקוח, בנוגע למרכיב הפיצויים, ולגבי מעסיק, את פרטי המידע שגוף מוסדי יעביר לו לגבי מרכיב הפיצויים בהתייחס לתקופת חבותו לעובדיו.
  8. ממשק מידע למעסיק - קובע את מבנה הקובץ ופרטי המידע שעל גוף מוסדי להעביר למעסיק בשלב קליטתו של עובד במקום עבודה חדש או לצורך טיוב המידע במערכות של המעסיק בנוגע למוצר שהועברו אליו על ידו הפקדות.
  9. ממשק מעסיקים - קובע את מבנה הקובץ ופרטי המידע הנדרשים בגין תהליכי תשלום והפקדות לחיסכון פנסיוני, לרבות בעת פיצול הפקדות בין מוצרים פנסיוניים שונים. במסגרת ממשק זה מטופל גם נושא ההיזון החוזר למעסיקים.
  10. ממשק דמי סליקה - קובע את מבנה הקובץ ואת פרטי המידע שעל סוכן הביטוח או גוף קשור בו להעביר לגוף מוסדי בגין שירותי תפעול הניתנים למעסיק.
  11. ממשק פניות איכות מידע - קובע את מבנה הקובץ ומבנה אחיד לטיפול בפניית איכות מידע כהגדרתה בחוזר גופים מוסדיים 2017-9-21 "טיפול בפניות איכות מידע" (3.12.2017).

מבנה שמות הקבצים, מבנה הנתונים, פרטי המידע הרלוונטיים והנסיבות שבהתקיימן יועבר מידע בכל אחד מן הממשקים המנויים לעיל (להלן – **הממשקים**), יפורטו במסגרת הנספחים לחוזר זה.

דחיפות היישום של הנתונים בממשקים מדורגת בהתאם למפרט הבא:

0 = שדה לא רלוונטי למוצר;

1 = שדה הכולל פרטי מידע מהותיים שעל גוף מוסדי חלה החובה לספק אותם, החל מיום כניסת השדה לתוקף;

2 = שדה הכולל פרטי מידע מהותיים שחובה יהיה לספק אותם החל מיום ~~22 במאי 2022~~ 26 בנובמבר 2023;

3 = שדה רשות;

4 = שדה הכולל פרטי מידע מהותיים שעל גוף מוסדי חלה החובה לספק אותם, בכפוף לאמור בקובץ ה- Excel.

1. **עקרונות להעברת המידע** 
   1. המידע המועבר במסגרת כל אחד מן הממשקים יכיל את כל השדות המפורטים בנספח הרלוונטי.

א1. חברה מנהלת של קרן פנסיה חדשה או קופת גמל תעדכן את המסלקה הפנסיונית המרכזית לפני כל שינוי

ועדכון במסלולי הביטוח ובמסלולי ההשקעה של הקרן או הקופה ובמועד הכניסה לתוקף של השינוי והעדכון.

* 1. העברת המידע תיעשה בהתאם ללוחות הזמנים הקבועים בנספחים לחוזר.
  2. נכונות ותקינות המידע המועבר למשתמש היא באחריות הגוף המוסדי.
  3. העברת מידע מגוף מוסדי לבעל רישיון תיעשה רק לאחר קבלת ייפוי כוח בתוקף, לפיו רשאי בעל הרישיון לקבל את המידע בשמו של הלקוח בהתאם לאמור בחוזר סוכנים ויועצים 2016-10-12 "ייפוי כוח לבעל רישיון" (להלן – **חוזר ייפוי כוח**), או כל חוזר אחר שיחליפו.
  4. בעל רישיון יעביר בקשה לגוף מוסדי לאחר קבלת ייפוי כוח בתוקף מהלקוח בהתאם לחוזר ייפוי כוח.
  5. מידע מועבר יישמר על ידי השולח 14 ימי עסקים לפחות מהמועד בו הועבר. במהלך תקופה זו ניתן יהיה לשוב ולבקש את המידע, כגון במקרה בו התקבל המידע בצורה לא תקינה, ולקבלו בתוך יום עסקים אחד.

1. **מבנה שם הקובץ ודיווח על תכניות ביטוח** 
   1. שם קובץ המועבר בכל אחד מהממשקים על ידי גוף מוסדי או בעל רישיון יוגדר בהתאם להוראות הקבועות בנספח ו' לחוזר זה.
   2. דיווח על תכניות ביטוח:
      1. על חברות הביטוח להעביר לממונה על שוק ההון ביטוח וחסכון באופן המפורט בנספח ז' באמצעות קובץ Excel, רשימה של קופות הביטוח תוך פירוט מסלולי הניהול בכל קופה, וכן רשימה של תכניות הביטוח מפני סיכונים ביטוחים הכלולות או הנמכרות אגב קופת ביטוח כאשר לצידן יצוינו מספריהן ובלבד שלכל מספר יהיה זיהוי חד-חד-ערכי, בכל עת שיחול שינוי ברשימת התוכניות ולא יאוחר משבוע מיום השינוי.
      2. מספר התוכנית יוגדר כשדה נומרי בלבד (ללא אותיות וסימנים מפרידים).
      3. קובצי הדיווח יישלחו לכתובת [bituh@mof.gov.il](mailto:bituh@mof.gov.il).
2. **תחולה**
3. הוראות חוזר זה יחולו על כל הגופים המוסדיים ועל כל בעלי הרישיון.
4. על האמור בסעיף (א), הוראות נספח ג' – ממשק ניוד יחולו על בקשות להעברת כספים בין קופות גמל, למעט בקשות להעברת כספים מקופות גמל בניהול אישי לקופות גמל אחרת, לרבות לקופת גמל אחרת בניהול אישי.

#### תחילה

* 1. תחילתו של חוזר זה ביום 22 באפריל 2018.
  2. על אף האמור בסעיף קטן (א):
     1. מועד תחילתו של סעיף 5(ב) לחוזר ושל סעיפים 2(א)(1), 2(א1) ו-2(ו) לנספח ד' ביום 1 בנובמבר 2017; על אף האמור, עבור מקרים אלה, יוכל בעל הרישיון להשתמש בטופס ייפוי כוח לפי נספח ב' שבחוזר ייפוי כוח וזאת עד ליום 22 באפריל 2018:
        1. בקשת לקוח כי ייפוי כוח לקבלת מידע בלבד שניתן לבעל רישיון חדש לא יבטל ייפוי כוח קודם כאמור בסעיף 5(ה)(2) בחוזר ייפוי כוח.
        2. העברת טופס ייפוי כוח לפי נספח ב'2 שבחוזר ייפוי כוח במקרים שבהם בעל הרישיון פועל לקבלת הרשאת הלקוח בהתאם לכללים שבסעיף 4(ז) בחוזר ייפוי כוח.
     2. מועד תחילתו של ממשק היזון חוזר ראשוני המופיע בנספח ד' ושל נספח ה' ביום 26 בנובמבר 2017.
     3. מועד תחילתו של נספח ג – ממשק ניוד ביום 23 בפברואר 2020 והוא יחול על בקשות להעברת כספים בין קופות גמל שיוגשו לקופה המקבלת מיום התחילה ואילך, לרבות בקשות בהתאם לסעיף 24ב(א)(7) לחוק הפיקוח על שירותים פיננסיים (קופות גמל) התשס"ה-2005.
     4. על אף האמור בסעיף קטן (ב)(3):
        1. מועד תחילתו של סעיף 2(ט) לנספח ג' – ממשק ניוד ביום 22 בפברואר 2024.
        2. מועד תחילתן של ההוראות לעניין מידע על העברת נתונים אודות יתרות הכספים והתשואה של הקופה המעבירה מהמועד הקובע ועד העברת הכספים בפועל, על ידי הקופה המעבירה, בהתאם להוראות נספח י' - לחוזר גופים מוסדיים 2016-9-11 "העברת כספים בין קופות גמל" (19.7.2016) (להלן - **חוזר העברת כספים**), או כל חוזר אחר שיחליפו, ביום 22 במאי 2022.
     5. תחילתן של הוראות סעיף 3ב לנספח ה' – ממשק מעסיקים ביום 21 בפברואר 2021.
     6. תחילתן של הוראות סעיף 5א לנספח ה' – ממשק מעסיקים:
        1. לגבי מעסיק המעסיק יותר מ-10 עובדים, ביום 1 בפברואר 2023;
        2. לגבי מעסיק המעסיק פחות מ-10 עובדים ביום 1 בפברואר 2024.
     7. על אף האמור בסעיף קטן (א), תחילתם של התיקונים בנספח ד' – ממשק אירועים בנושא ממשק מידע למעסיק יהיו ביום ~~22 במאי 2022~~ 26 בנובמבר 2023.
     8. תחילתן של הוראות נספח י' - ממשק טיפול בפניות איכות מידע, ביום 26 בנובמבר 2023.

1. **ביטול תוקף**

חוזר זה מבטל את החוזרים הבאים:

1. חוזרי "מבנה אחיד להעברת מידע ונתונים בשוק החיסכון הפנסיוני" שמספרם 2016-9-21 ו2017-9-7, החל מיום פרסום חוזר זה.
2. חוזר "מבנה אחיד להעברת מידע ונתונים בשוק החיסכון הפנסיוני" שמספרו 2017-9-4, החל מיום 22 באפריל 2018.

דורית סלינגר

הממונה על שוק ההון, ביטוח וחיסכון

## נספח א' - ממשק אחזקות

1. **מטרת הממשק**

ממשק האחזקות קובע את פרטי המידע שעל גוף מוסדי להעביר ללקוח, או לבעל רישיון הפועל מטעמו, אגב בקשה לקבלת מידע על נכסי החיסכון הפנסיוני הרשומים לזכותו. בהתאם להוראות הממשק, על גוף מוסדי להעביר ללקוח מידע נרחב אודות כל אחד מהמוצרים הפנסיונים הרשומים לזכותו, לרבות, מידע אודות כיסויים ביטוחיים, יתרות צבורות, הפקדות שבוצעו לחשבונו, דמי ניהול, תשואות בתיק הנכסים, פירוט הלוואות, מוטבים ועוד. כל זאת, לצורך מתן ייעוץ פנסיוני איכותי וקבלת החלטות מושכלות על ידי הלקוח.

1. **כללים לעניין העברת מידע**
   1. העברת מידע מגוף מוסדי לבעל רישיון, לצורך מתן ייעוץ פנסיוני או שיווק פנסיוני, תיעשה בכפוף לקבלת ייפוי כוח בתוקף או לקיומו, לפיו רשאי בעל הרישיון לקבל את המידע המפורט בממשק, בשמו של הלקוח.
   2. העברת מידע מגוף מוסדי לבעל רישיון תיעשה באמצעות ממשק אחזקות בלבד, בהתאם לכללים המפורטים בנספח ד'.
   3. גוף מוסדי יעדכן את המידע שברשותו בגין 2 ימי עסקים ממועד קבלת הפניה לבקשת המידע.
   4. על אף האמור בסעיף קטן (ג), קרן פנסיה ותיקה, קופת ביטוח מבטיחת תשואה ישנה כהגדרתה בחוזר גופים מוסדיים 13-9-2016 "מסלולי השקעה בקופות גמל – תיקון" (31.8.2016) (להלן – חוזר מסלולי השקעה), ופוליסה קלאסית כהגדרתה בתקנות הפיקוח על שירותים פיננסיים (קופות גמל) (כיסויים ביטוחיים בקופות גמל) (נגיף הקורונה החדש) (הוראת שעה), תש"ף-2020, יעדכנו את המידע שברשותן בגין סוף החודש החולף לא יאוחר מיום 15 לחודש.
   5. המידע המועבר יכיל את השדות המפורטים בקובץ ה-Excel המצורף במסגרת נספח זה (להלן – **קובץ ה-Excel**), בהתאם לסוג המוצר הפנסיוני ולהגדרות הפרטניות המופיעות בקובץ.
   6. מועד תקפות המידע לעניין נתונים ספציפיים יוצג בהתאם למוגדר בקובץ ה-Excel.
   7. קובץ ממשק האחזקות או היזון חוזר ראשוני של חברה מנהלת יכלול גם מענה לעניין כיסוי ביטוחי בהתאם לתקנות הפיקוח על שירותים פיננסיים (קופות גמל) (כיסויים ביטוחיים בקופות גמל), התשע"ג-2013 (להלן - תקנות כיסויים ביטוחיים). יובהר כי לא יועבר מענה מהמבטח.
   8. נקבעו בפוליסת ביטוח חיים משכנתא מבוטחים נוספים, יכלול קובץ ממשק האחזקות מידע גם על יתר המבוטחים.
2. **קובץ הנתונים**

להלן מצורף קובץ Excel הכולל את הגיליונות הבאים:

* + 1. סכימת הנתונים;
    2. מבנה היררכיה;
    3. תרשים היררכיה.

גיליון מספר (1) - סכימת הנתונים

במסגרת גיליון זה מוצג פירוט של השדות מהם מורכב ממשק האחזקות, על ערכיהם השונים.

השדות מוצגים בתוך המבנה ההיררכי, כאשר בכל שדה מפורט סוג המוצר הפנסיוני שאליו הוא רלוונטי ומידת דחיפות היישום של השדה, בחתך של המוצרים הפנסיונים השונים.

גיליונות מספר (2) ו-(3) - מבנה הנתונים

במסגרת גיליונות אלו מפורט תרשים ממשק האחזקות ומבנה הנתונים, במטרה לתרום לניתוח המקצועי והטכני של הוראות הממשק.

1. **קבצים נוספים**

לנספח זה מצורף קישור לקבצי ה-XML וקבצי ה-XSD (קובץ הואלידציות/האימות) הרלוונטיים לסוגי המוצרים הפנסיונים השונים.

קישור ל[צובר הממשקים - כלל קבצי הדיווח לגופים מוסדיים](https://www.gov.il/he/Departments/DynamicCollectors/gufimmosadiimfiles?skip=0)

## נספח ב' - ממשק טרום ייעוץ

1. **מטרת הממשק**

ממשק טרום ייעוץ מפרט את פרטי המידע שעל גופים מוסדיים לספק לבעלי רישיון. מטרת ממשק טרום ייעוץ להציג בפני בעלי הרישיון תמונת מצב של נתוני הלקוח לרבות פירוט מוצריו הפנסיונים השונים לפני מתן ייעוץ פנסיוני או שיווק פנסיוני לראשונה. העברת המידע תיעשה על בסיס מבנה הקובץ ופרטי המידע המוגדרים בממשק האחזקות.

1. **כללים לעניין העברת מידע** 
   1. העברת מידע מגוף מוסדי לבעל רישיון, לצורך ביצוע פגישת ייעוץ או שיווק ראשונה, תיעשה לאחר קבלת ייפוי כוח בתוקף, לפיו רשאי בעל הרישיון לקבל את המידע המפורט בממשק בשמו של הלקוח באופן חד פעמי.
   2. פנה בעל רישיון לגוף מוסדי בשמו של לקוח, לקבלת נתונים בדבר קיומו של מוצר פנסיוני לטובת אותו לקוח בגוף המוסדי ובעקבות הפניה התקבלה תוצאה לפיה מנוהל בגוף המוסדי מוצר פנסיוני כאמור, יעביר הגוף המוסדי לבעל הרישיון קובץ הכולל את המידע המפורט במסגרת נספח א' - ממשק האחזקות, בהתאם לסוג המוצר הפנסיוני ולהגדרות הפרטניות המופיעות בקבצים המצורפים לנספח א'.
   3. העברת מידע מגוף מוסדי לבעל רישיון תיעשה באמצעות ממשק טרום ייעוץ בלבד, בהתאם לכללים המפורטים בנספח ד'.
   4. גוף מוסדי יעדכן את המידע שברשותו בהתאם למפורט בסעיפים 2(ג-ד) בנספח א – ממשק אחזקות, בשינויים המחויבים.
   5. מועד תקפות המידע לעניין נתונים ספציפיים יוצג בהתאם למוגדר בקובץ ה-Excel.
   6. קובץ ממשק האחזקות או היזון חוזר ראשוני של חברה מנהלת יכלול גם מענה לעניין כיסוי ביטוחי בהתאם לתקנות כיסויים ביטוחיים. יובהר כי לא יועבר מענה מהמבטח.
   7. נקבעו בפוליסת ביטוח חיים משכנתא מבוטחים נוספים, יכלול קובץ ממשק האחזקות מידע גם על יתר המבוטחים.
2. **מבנה וסכימת הנתונים**

מבנה הנתונים, סכימת הנתונים ופרטי המידע שיועברו בשלב טרום הייעוץ יהיו זהים לקבוע בנספח א'.

## נספח ג' - ממשק ניוד

1. **מטרת הממשק**

ממשק הניוד מהווה נדבך משלים להוראות תקנות הפיקוח על שירותים פיננסיים (קופות גמל) (העברת כספים בין קופות גמל), התשס"ח-2008 (להלן – **תקנות הניוד**), ולהוראות חוזר העברת כספים או כל חוזר אחר שיחליפו.

ממשק הניוד קובע מבנה אחיד להעברת מידע אגב בקשת עמית לביצוע העברת כספים בין קופות גמל, החל מהגשת הבקשה לביצוע העברת הכספים לקופה המקבלת דרך העברת הבקשה מהקופה המקבלת לקופה המעבירה, ועד העברת הכספים ומלוא פרטי המידע הנדרשים בהתאם להוראות הדין מהקופה המעבירה לקופה המקבלת.

העברת מלוא פרטי המידע הנדרשים בצורה תקינה וממוכנת מקופה מעבירה לקופה מקבלת מהווה תנאי בסיסי לרישום תקין של זכויות פנסיוניות ולהבטחת היכולת של הפרט לממש את הזכות שמקנה לו החוק לביצוע העברת כספים כאמור. נוסף על כך, הגדרת מבנה אחיד להעברת מידע אגב בקשה להעברת כספים בין קופות גמל, מהווה תשתית לקידום תחרות בשוק החיסכון הפנסיוני. בגיבוש הממשק מושם דגש, בין היתר, על קידום פתרון המבטיח סנכרון מלא בין כלל הגורמים המעורבים בתהליך העברת הכספים, ובכלל זה, המבוטח, הגוף המוסדי, בעל הרישיון והמעסיק. נוסף על כך, מושם דגש על חשיבות העברת המידע באופן שיבטיח התאמה מלאה בין הסכום שהופקד בחשבון הקופה המקבלת על ידי הקופה המעבירה לבין הסכום שדווח בממשק.

1. **כללים לעניין העברת מידע**

העברת מידע בין גופים מוסדיים אגב ניוד כספים תיעשה באמצעות ממשק ניוד במסלקה פנסיונית מרכזית ובהתאם לכללים אלה:

* 1. המידע המועבר יכיל את השדות המפורטים בקובץ ה-Excel המצורף לנספח זה (להלן - ממשק הניוד), בהתאם לסוג המוצר הפנסיוני ולהגדרות הפרטניות המופיעות בקובץ.
  2. בקשה לביצוע פעולת העברת כספים מקופה מעבירה לקופה מקבלת המפורטות בממשק הניוד עבור לקוח על ידי בעל רישיון תיעשה באמצעות ממשק ניוד בלבד.
  3. העברת המידע בהתאם להוראות נספח זה תיעשה באופן מלא ותקין במועדים הקבועים בתקנה 5 לתקנות הניוד.
  4. גוף מוסדי יעביר את המידע המעודכן ביותר הקיים אצלו במועד העברה.
  5. המידע שיועבר יכלול גם התייחסות לכיסוי ביטוחי שנרכש על ידי חברה מנהלת כהגדרתו בתקנות כיסויים ביטוחיים.
  6. ההיזון החוזר לגבי תקינות ממשק הניוד ייעשה בהתאם לסעיף 3(א) בנספח ד' – ממשק אירועים לחוזר זה ופירוט השגיאות ייעשה בהתאם למפורט בגיליון "הערות להיזונים" שבממשק הניוד.
  7. מועד תקפות המידע לעניין נתונים ספציפיים יוצג בהתאם למוגדר בקובץ.
  8. התקבלה אצל הקופה המקבלת בקשה לפעולת העברת כספים בין קופות גמל (נספח א' לממשק הניוד), תעביר הקופה המקבלת מענה באופן מידי לאחר מועד קבלת הבקשה במסגרתו תודיע לפונה אם בקשתו אושרה, נדחתה, נדרש להשלים פרטים נוספים למען קידום תהליך הניוד.
  9. גוף מוסדי נדרש להעביר אתכספי העמיתים בין מוצרים פנסיוניים באמצעות מסלקה פנסיונית מרכזית בלבד.
  10. גוף מוסדי יבצע העברה כספית אחת בגין כל דיווח נתונים המופץ לגוף מוסדי אחר, כך שתתקיים זהות בין סכומי ההעברה עליהם מדווח בממשק ניוד לבין העברות הכספים שתבוצענה בפועל.
  11. המועד שבו הועברה בקשה מלאה, מפורטת מקופה מקבלת לקופה מעבירה כאמור בתקנה 5 לתקנות הניוד, יהיה המועד בו נקלטה הבקשה במסלקה הפנסיונית המרכזית.

1. **קובץ הנתונים**

קובץ הExcel- יכלול את הגיליונות הבאים:

* + 1. הערות כלליות;
    2. טבלת היזונים חוזרים;
    3. סכימת נתונים – נספחים ז-ח;
    4. מבנה היררכי – נספחים ז-ח;
    5. סכימת הנתונים – נספחים נוספים;
    6. מבנה היררכי – נספחים נוספים;
    7. מתווה העברת כספים.

1. **קישורים לקבצים**

קישור לממשק הניוד גרסה 002 - [צובר הממשקים - כלל קבצי הדיווח לגופים מוסדיים](https://www.gov.il/he/Departments/DynamicCollectors/gufimmosadiimfiles?skip=0)

## נספח ד' - ממשק אירועים

1. **מטרת הממשק**

ממשק אירועים מגדיר מבנה אחיד להעברת מידע באופן ממוכן לשם ביצוע פעולות במוצרים פנסיוניים המנוהלים בגופים המוסדיים. ממשק האירועים מהווה נדבך מרכזי בעיצובה של רשומה אחידה בשוק החיסכון הפנסיוני המבוססת על העברת מידע באופן ממוכן, ללא שימוש בנייר ובלוחות זמנים מוגדרים.

נספח ד' - ממשק אירועים מניח תשתית אחידה לביצוע פעולות מרכזיות שנדרש לקוח לבצע לאורך תקופת החיסכון הפנסיוני, החל מהגשת בקשה לקבלת מידע אגב ייעוץ פנסיוני או אגב הצטרפות למקום עבודה חדש; דרך ביצוע הצטרפות למוצר פנסיוני ועדכונים בתנאי החיסכון, לרבות, שינוי מסלול ביטוח, שינוי מסלול השקעה; ועד הגשת בקשה להעברת כספים בין קופות גמל שונות. נוסף על כך, הנספח מגדיר מבנה אחיד להעברת היזון חוזר ממוכן מגוף מוסדי על השלמת הפעולה שלגביה הועברה הבקשה.

1. **כללים לעניין בקשה לביצוע פעולה** 
   1. בקשה לביצוע פעולה מהפעולות המפורטות בממשק האירועים ובממשק אירועים - הקמה תיעשה באמצעות הממשק בלבד. הבקשה תכלול את כל הנתונים המפורטים בקובץ ה-Excel המצורף לנספח זה (להלן - **קובץ ה-Excel**), לפי הפעולה הרלוונטית:
      1. פנייה של בעל רישיון לגוף מוסדי לשם ביצוע פעולה.
      2. פנייה של גורם מתפעל כהגדרתו בחוזר 2015-9-30 "ביצוע פעולות על ידי גוף מוסדי עבור מעסיק" (להלן - **גורם מתפעל**) לגוף מוסדי, לצורך העברת בקשה למידע על יתרות פיצויים.
      3. פניה של חברה מנהלת של קרן קולטת כהגדרתה בסעיף 24ב(א)(1) בחוק קופות גמל (להלן - **הקרן הקולטת**) בממשק לחברה מנהלת של קרן מעבירה כהגדרתה בסעיף 24ב(א)(3) בחוק קופות גמל (להלן - **הקרן המעבירה**) לצורך בירור רישום כספים בחשבונות הקרנות המעבירות.
      4. פנייה של מעסיק או של גורם מתפעל לגוף מוסדי ללא פרטי המוצר הפנסיוני, המנוהל לטובת לקוח ולשם ביצוע פעולת העברת בקשה של לקוח, לכלל הגופים המוסדיים, אגב הפקדת כספים פנסיוניים לצורך קבלת מידע טרם ביצוע הפקדה ראשונה בעד לקוח שהוא עובד חדש של המעסיק בהתאם לסעיף 31ט(ג) לחוק הייעוץ. הגוף המוסדי רשאי להעביר לבעל הרישיון המחזיק בייפוי כוח בתוקף מטעמו מידע בדבר הגשת הבקשה, בכפוף להסכמת הלקוח.

א1. על אף האמור בסעיף (א), פעולת העברת בקשה של מעסיק, לכלל הגופים המוסדיים, אגב הפקדת כספים

פנסיוניים, לצורך קבלת מידע אודות הפקדות המבוצעות על ידו, לצורך טיוב מידע אצל המעסיק, בהתאם

לסעיף 31ט(ה)(2) לחוק הייעוץ (קודי אירוע 9402-9403), יוכלו להתבצע גם שלא באמצעות הממשק.

* 1. על אף האמור בסעיף קטן (א)(1), פנייה של בעל רישיון לגוף מוסדי לצורך העברת ייפוי כוח אשר נעשית כחלק מבקשה לביצוע פעולה של לקוח, כל עוד פעולה זו אינה נכללת בממשק האירועים, יכולה להיעשות גם שלא באמצעות הממשק.
  2. לבקשה לביצוע פעולה יצורפו המסמכים הנדרשים לאותה בקשה. הפונה יוודא כי כל המסמכים הדרושים הועברו במסגרת הבקשה.
  3. במקרה של העברת בקשה המחייבת העברת טופס חתום על ידי לקוח בהתאם לחוזר הממונה, יצרף בעל הרישיון את הטופס הנדרש לבקשה וישלח אותו לגוף המוסדי, בהתאם ובכפוף להוראות הקבועות בחוזר הנוגע לעניין.
  4. במקרה שבו מועברת בקשה של לקוח באמצעות מסלקה פנסיונית מרכזית, ללא מעורבות בעל רישיון, לא ידרוש הגוף המוסדי מסמך חתום על ידי הלקוח או העתק של מסמך מזהה.
  5. גוף מוסדי יקבע בנוהל, הוראות לעניין אימות המידע שהועבר אליו באמצעות בעל רישיון בעזרת ממשק האירועים. בנוהל יפורטו המקרים והאמצעים שבהם יפעל הגוף המוסדי לאמת את המידע שבקובץ הנתונים והצעדים שיינקטו על ידו אם יתעורר חשד כי המידע אינו משקף את בקשת הלקוח.
  6. במקרה של העברת נתונים אשר אינם נדרשים לבקשה לביצוע פעולה כפי שהוגדר בקובץ ה-Excel, לא יקלוט גוף מוסדי את אותם נתונים למערכות המידע שלו.
  7. הוגשה בקשה לקבלת מידע בתדירות קבועה, יעביר גוף מוסדי את המידע בהתאם לתדירות המבוקשת.
  8. אימות הסכמת הלקוח כי מידע אודותיו יועבר למעסיק או לגורם מתפעל מטעמו כאמור בסעיף קטן (א)(4) וכן אימות הסכמת הלקוח כי הגוף המוסדי יעביר לבעל הרישיון המחזיק בייפוי כוח בתוקף מטעמו מידע בדבר הגשת הבקשה, ייעשה על ידי מסלקה פנסיונית מרכזית באמצעות אמצעי זיהוי כפי שאושר על ידי הממונה למסלקה הפנסיונית המרכזית מעת לעת.
  9. על אף האמור בסעיף קטן (ד), בעל רישיון לא נדרש להעביר מסמך חתום על ידי לקוח והעתק של מסמך מזהה אל הגוף המוסדי, בכפוף לעמידה בתנאים הבאים:
     1. המסמך החתום אשר הועבר ללקוח נוצר ממערכת המבטיחה זהות מלאה בין הממשק המועבר למסמך החתום על ידי הלקוח;
     2. אימות הסכמת הלקוח נעשה על ידי מסלקה פנסיונית מרכזית באמצעות אמצעי זיהוי כפי שאושר על ידי הממונה למסלקה הפנסיונית המרכזית מעת לעת או באמצעי טכנולוגי אחר שאושר בנוהל על ידי הגוף המוסדי ועומד בהוראות הדין.
  10. על אף האמור בסעיף קטן (ה) וסעיף קטן (י), בהתאם להוראות חוזר ההצטרפות, יידרש להעביר מסמך חתום על ידי לקוח עבור פעולת עדכון מינוי מוטבים ממוצר ספציפי של לקוח (4100) והעתק של תעודה מזהה בפעולת עדכון מין או תאריך לידה של לקוח (1402) ובפעולת ויתור כיסוי ביטוחי לשאירים אשר נעשית אגב פעולת הצטרפות לקרן פנסיה (3100).

**2א. כללים לעניין ביצוע פיצול כספים בין קופות גמל ופוליסות אגב בקשה בממשק אירועים - הקמה**

1. בוצעה פעולה מהפעולות המפורטות בנספח י"א לחוזר זה ובממשק אירועים – הקמה על ידי בעל רישיון, ימסור בעל הרישיון ללקוח בתכוף למועד סיום פגישת הייעוץ או השיווק, מסמך הנחיות שעניינו "אופן חלוקת כספים בין קופות גמל", וזאת בהתאם לטופס ה'1 שבנספח ה' – ממשק מעסיקים, ובלבד שהוחלט בפגישה לבצע שינוי בהרכב המוצרים הפנסיונים של הלקוח או בשיעורי הפרשה למוצר מסוים; חל איסור לערוך שינוי בנוסח או במבנה הטופס שבנספח, למעט הוספת סימנים מסחריים.
2. פנה לקוח במישרין לגוף מוסדי בבקשה להצטרף למוצר פנסיוני וניתן אישור הגוף המוסדי לבקשת ההצטרפות, ימסור גוף מוסדי ללקוח מסמך "אופן חלוקת כספים בין קופות גמל" וזאת בהתאם לטופס שבנספח ה'1 לנספח ה - ממשק מעסיקים. גוף מוסדי רשאי להתקשר בהסכם עם מעסיק ולהעביר במישרין עדכון על אופן חלוקת כספים בין קופות גמל (קוד 5200) באמצעות "ממשק אירועים – הקמה" למעסיק. העביר גוף מוסדי את הממשק האמור למעסיק יראו זאת כאילו הועבר נספח ו' לחוזר הצטרפות לקרן פנסיה ולקופת גמל שעניינו "הודעה למעסיק על בחירת עובד".
3. סיים בעל רישיון הליך ייעוץ פנסיוני או הליך שיווק פנסיוני שבמסגרתו בוצעה פעולה מהפעולות המפורטות בממשק אירועים – הקמה הנוגעות לקופת ביטוח, יעביר לגוף מוסדי המנהל קופת ביטוח, בתכוף למועד סיום הפגישה באמצעות עדכון אופן חלוקת כספים בין פוליסות (קוד 5100) "בממשק אירועים - הקמה", ובלבד שללקוח קיימת יותר מפוליסה אחת, הנחיות לעניין אופן פיצול הכספים בין הפוליסות הרשומות לזכות המבוטח בגוף המוסדי לרבות:
   * 1. פוליסות הרשומות לזכות המבוטח בגוף המוסדי, לרבות פוליסות שהונפקו טרם מועד כניסתו לתוקף של החוזר;
     2. פוליסות הרשומות לזכות המבוטח בגוף המוסדי שמבוקש לבצע לגביהן העברת בעלות, ככל שקיימות;
     3. פוליסות הרשומות לזכות המבוטח בגוף המוסדי שמבוקש לערוך שינויים בתנאי הפוליסה, ככל שקיימות;
     4. הצעות חדשות לזכות המבוטח בגוף המוסדי שטרם הונפקו.
4. הוראות סעיף 2א(ג) לא יחולו על יועץ פנסיוני שבמסגרת הסכם הייעוץ פנסיוני שלו נקבע כי לא יבצע עסקה בעבור הלקוח לפי סעיף 27(ב)(5) לחוק הייעוץ, לא יידרש לבצע את הפעולות המוגדרות בסעיף קטן (א).
5. **כללים לעניין העברת היזון חוזר מגוף מוסדי**

מענה לגורם שממנו התקבלה בקשה (להלן - **שולח הבקשה**) יועבר על ידי גוף מוסדי כמפורט להלן:

* 1. **שלב א'**
     1. גוף מוסדי יבדוק את התקינות הטכנית של קובץ הנתונים. מצא גוף מוסדי כי קובץ הנתונים תקין, יבדוק כל אחת מהבקשות בנפרד ויעביר לשולח הבקשה היזון חוזר לגבי כל אחת מהן באמצעות ממשק היזון חוזר ראשוני. מצא גוף מוסדי כי קובץ הנתונים כולו אינו תקין, יעביר לשולח הבקשה היזון חוזר ברמת הקובץ.
     2. היזון חוזר על תקינותה הטכנית של בקשה יועבר לשולח הבקשה בתוך 30 דקות ממועד העברת הבקשה לגוף מוסדי.
     3. למען הסר ספק יובהר כי אישור של גוף מוסדי על תקינותה הטכנית של הבקשה אינו מהווה אסמכתא לביצוע הפעולה על ידו.
  2. **שלב ב'**
     1. אם בשלב א' נמצא כי הבקשה תקינה מבחינה טכנית, יבדוק גוף מוסדי בשלב ב' את תקינות תוכן המידע בבקשה. גוף מוסדי יעביר לשולח הבקשה התייחסות נפרדת לכל אחת מהבקשות שהועברו אליו בקובץ הנתונים.
     2. מצא גוף מוסדי כי נפל פגם בתוכן המידע שבבקשה או לחילופין שלעמית לגביו הועברה הבקשה לא רשומות זכויות במערכות המידע של אותו גוף, יעביר התייחסות לכך באמצעות ממשק היזון חוזר ראשוני. התייחסות כאמור תועבר בתוך שלושה ימי עסקים ממועד העברת הבקשה.
     3. מצא גוף מוסדי כי הבקשה שהועברה אליו תקינה, יעביר לשולח הבקשה מענה באמצעות, ממשק יתרות פיצויים, פעולות עדכון בממשק אירועים – הקמה, ממשק מידע למעסיק או ממשק היזון חוזר ראשוני, לפי העניין, בתוך שלושה ימי עסקים ממועד העברת הבקשה.

**3א. כללים לעניין העברת היזון חוזר לבקשת צירוף למוצר פנסיוני באמצעות ממשק אירועים - הקמה**

התקבלה בגוף מוסדי בקשת צירוף למוצר פנסיוני באמצעות ממשק אירועים - הקמה, במקום האמור בסעיפים 3(א)(2) ו-3(ב)(3) יחולו הוראות אלו:

1. גוף מוסדי יעביר היזון חוזר באמצעות ממשק אירועים – הקמה באופן מידי לאחר קבלת הבקשה.
2. השיב הגוף המוסדי בממשק אירועים – הקמה כי בקשת ההצטרפות מאושרת, יראו בכך כאישור ראשוני של הגוף המוסדי לצירוף הלקוח לקרן הפנסיה או לקופת הגמל בהתאם לסעיף 4(ב)(2) לחוזר גופים מוסדיים 2016-9-29 "הצטרפות לקרן פנסיה או לקופת גמל - תיקון" (1.1.2017) (להלן – חוזר הצטרפות), וכי הגוף ערוך לקליטת הפקדות המעסיק לקופת הגמל או קרן הפנסיה של הלקוח.
3. מולאו כל התנאים המפורטים בסעיף 4(ב) לחוזר הצטרפות, ימסור הגוף המוסדי באמצעות היזון חוזר מסכם לממשק אירועים - הקמה, אישור על צירוף הלקוח בתוך יום עסקים מהיום שבו מולאו כל התנאים כאמור.
4. הודיע הגוף המוסדי לבעל הרישיון או ללקוח באמצעות משוב גוף מוסדי בממשק אירועים – הקמה כי הוא מבקש פרטים נוספים לצורך השלמת בקשת ההצטרפות ואישורה בהתאם לבקשה שהועברה אליו, ימסור בעל הרישיון בקשה מתוקנת באמצעות ממשק אירועים הקמה, בתוך 5 ימי עסקים.
5. **כללים לעניין העברת היזון חוזר על בקשה לקבלת ממשק יתרות פיצויים**

במקרה שבו התקבלה בקשה תקינה לקבלת מידע על יתרות פיצויים, במקום האמור בסעיף 3(ב)(3) יחולו הוראות אלה:

* 1. גוף מוסדי יעדכן את המידע שברשותו בגין החודש החולף לא יאוחר מיום 15 לחודש. המידע שיעביר הגוף המוסדי יהיה המידע המעודכן ביותר המצוי ברשותו ביום העסקים האחרון של החודש החולף, אלא אם ביקש הגורם שהעביר את הבקשה כי המידע יהיה מעודכן למועד אחר.
  2. הוגשה בקשה על ידי מעסיק לקבלת ממשק יתרות פיצויים, יעביר הגוף המוסדי את המידע בגין כספי הפיצויים שנצברו בתקופת העסקתם של העובדים אצל אותו המעסיק בלבד. ואולם, הוגשה בקשה על ידי מעסיק להרחבה של השאילתה גם ביחס לעובדים של חברה בת של המעסיק, יעביר הגוף המוסדי את הנתונים גם בגינם. לבקשה להרחבת השאילתה יצורפו נסח מרשם החברות המעיד על שליטת המעסיק בחברת הבת ותצהיר של המעסיק בנוסח לנספח שבנספח ד' - "אישור מבנה בעלות" לפיו לא חל שינוי במבנה הבעלות וכי המעסיק רשאי על פי כל דין לקבל את המידע ביחס לחברת הבת, הכל בהתאם לנספח זה. בקשה כאמור תהא תקפה למשך שנה מיום החתימה על התצהיר. ככל שיחול שינוי במהלך השנה יעדכן המעסיק את הגוף המוסדי, כמפורט בנספח לנספח זה. גוף מוסדי יקבע בנוהל, שיעודכן מעת לעת, הוראות לעניין אימות בקשות כאמור. לעניין זה, "חברה בת" - כמשמעותה בחוק ניירות ערך, התשכ"ח-1968.
  3. מצא גוף מוסדי כי פרטיהן של חברות הבת לגביהן ביקש המעסיק מידע אינן תואמים לפרטים המופיעים בתצהיר שצורף, חלקן או כולן, ידחה הגוף המוסדי את הבקשה באמצעות משוב היזון ראשוני, ויפרט את זהות החברות שפרטיהן אינם תואמים.
  4. הוגשה בקשה לקבלת ממשק יתרות פיצויים באופן חד-פעמי על ידי מעסיק, יחולו הוראות אלה:
     1. גוף מוסדי יעביר מידע כמענה לבקשה לקבלת ממשק יתרות פיצויים בגין כל עובדי המעסיק עבור סוף החודש החולף להגשת הבקשה בהתאם למועדים אלה:
        1. הוגשה הבקשה עד ל-15 לחודש, יועבר ממשק יתרות פיצויים עד שלושה ימי עסקים לאחר ה-15 לחודש.
        2. הוגשה הבקשה ב-15 לחודש או לאחריו, יועבר ממשק יתרות פיצויים, בתוך שלושה ימי עסקים ממועד העברת הבקשה.
     2. גוף מוסדי יעביר מידע כמענה לבקשה לקבלת ממשק יתרות פיצויים בגין כל עובדי המעסיק עבור מועד הקודם לסוף החודש החולף להגשת הבקשה, תוך שלושה ימי עסקים.
     3. הוגשה בקשה לקבלת ממשק יתרות פיצויים בגין עובד מסוים, יעביר הגוף המוסדי את המידע העדכני, בתוך שלושה ימי עסקים מיום קבלת הבקשה.
  5. הוגשה על ידי לקוח או על ידי בעל רישיון בשם לקוח בקשה לקבלת ממשק יתרות פיצויים מגוף מוסדי מסוים או מכלל הגופים המוסדיים באופן חד-פעמי, יעביר הגוף המוסדי מידע בגין כלל כספי הפיצויים שנצברו לטובת הלקוח, בהתאם לבקשה שהוגשה תוך שלושה ימי עסקים.
  6. הוגשה בקשה על ידי מעסיק לקבלת ממשק יתרות פיצויים בתדירות קבועה, יעביר גוף מוסדי את המידע בהתאם לתדירות המבוקשת ולהוראות אלה:
     1. גוף מוסדי יעביר את המידע עד ל-15 לחודש העוקב לחודש לגביו התקבלה הבקשה ובהתאם לתדירות המבוקשת, ובלבד שהבקשה הוגשה עד ל-7 לחודש העוקב.
     2. המידע המועבר יהיה מעודכן ביחס לסוף החודש שחלף.
  7. הוגשה בקשה על ידי מעסיק לקבלת יתרות פיצויים בגין כל עובדיו, יעביר גוף מוסדי מידע בגין כספי הפיצויים שנצברו בתקופת חבותו של המעסיק שאינם כספים הבאים במקום פיצויי פיטורים לפי סעיף 14 לחוק פיצויי פיטורים, התשכ"ג-1963.
  8. במקרה שבו לגורם המתפעל קיימת הרשאה לביצוע פעולה כמפורט בסעיף 4(א) לחוזר גופים מוסדיים 2015-9-30 שעניינו "ביצוע פעולות על ידי גוף מוסדי עבור מעסיק" (21.9.2015), לקבלת מידע בגין כספי הפיצויים שנצברו בתקופת העסקתם של כל עובדיו של אותו המעסיק, אימות ההרשאה יוכל להיעשות על ידי מסלקה פנסיונית מרכזית.

1. **כללים לעניין העברת היזון חוזר על בקשה לעדכון פרטי לקוח**

במקרה שבו התקבלה בקשה תקינה לקבלת מידע לעדכון פרטי לקוח: שם מלא, פרטי התקשרות, כתובת, מצב משפחתי ופרטי בני משפחה במקום האמור בסעיף 3(ב)(3) תחול ההוראה הבאה:

גוף מוסדי יעביר את המידע המעודכן באמצעות קובץ ממשק אחזקות או יעביר חיווי לביצוע הבקשה במלואה באמצעות ממשק היזון חוזר ראשוני, לפי האמור בבקשה, בתוך שלושה ימי עסקים ממועד קבלת הבקשה.

1. **כללים לעניין העברת היזון חוזר על בקשה לעדכון פרטי לקוח מורחבים**

במקרה שבו התקבלה בקשה תקינה לקבלת מידע לעדכון פרטי לקוח שכוללים גם בקשה לעדכון תאריך לידה או מין (להלן – **פרטי לקוח מורחבים**), במקום האמור בסעיף 3(ב)(3) תחול ההוראה הבאה:

גוף מוסדי יעביר ליוזם הבקשה את המידע המעודכן באמצעות קובץ ממשק אחזקות או לחילופין יעביר חיווי לביצוע הבקשה במלואה באמצעות ממשק היזון חוזר ראשוני, לפי האמור בבקשה, בחלוף עשרים ואחת ימי עסקים ממועד קבלת הבקשה.

**8א. כללים לעניין העברת היזון חוזר לבקשת מידע של לקוח או של בעל רישיון מכלל הגופים המוסדיים, שאינה**

**כוללת פרטי זיהוי של מוצר פנסיוני המנוהל לטובת לקוח**

במקרה שבו הועברה בקשת מידע של לקוח או של בעל רישיון אל כלל הגופים המוסדיים, שאינה כוללת פרטי זיהוי של מוצר הפנסיוני. המנוהל לטובת הלקוח, במקום האמור בסעיף3(ב)(3), יחולו הוראות אלו:

מצא גוף מוסדי כי הבקשה שהועברה אליו תקינה, יעביר לשולח הבקשה מענה באמצעות ממשק טרום ייעוץ, לפי העניין, בתוך 3 שעות ממועד העברת הבקשה.

1. **כללים לעניין העברת היזון חוזר על בקשת יועץ פנסיוני לקבל מידע בתדירות חודשית עבור מוצר מסוים**

במקרה שבו התקבלה בקשה תקינה למסירת מסמכים כמפורט לעיל, במקום האמור בסעיף 3(ב)(3) תחול ההוראה הבאה:

גוף מוסדי יעביר את המידע לבעל הרישיון באמצעות קובץ ממשק אחזקות עד ל-15 לחודש העוקב למועד העברת הבקשה, כאשר המידע המועבר יהיה מעודכן ביחס לסוף החודש החולף.

1. **כללים לעניין העברת היזון חוזר על בקשת בעל רישיון לקבל מידע בתדירות קבועה או חד-פעמית עבור כל לקוחותיו**

במקרה שבו התקבלה בקשה תקינה של בעל רישיון לקבל מידע בתדירות קבועה עבור לקוחותיו אצל גוף מוסדי מסוים (להלן – **פרודוקציה**), במקום האמור בסעיף 3(ב)(3) יחולו הוראות אלה:

1. גוף מוסדי יעביר את המידע לבעל הרישיון באמצעות קובץ ממשק אחזקות עד ל-15 לחודש העוקב לחודש לגביו התבקשה הבקשה ובהתאם לתדירות המבוקשת, ובלבד שהבקשה הוגשה עד ה-7 לחודש העוקב.
2. המידע המועבר יהיה מעודכן ביחס לסוף החודש החולף.
3. במקרה שבו הפרודוקציה מבוקשת בתדירות חודשית או רבעונית יעביר הגוף המוסדי לבעל הרישיון גם דו"ח גריעת מוצרים. למען הסר ספק, יובהר כי יש לצרף דו"ח גריעת מוצרים לבקשת פרודוקציה גם אם לא חל שינוי בהרכב המוצרים והלקוחות של בעל הרישיון. במקרה של העברת קובץ דו"ח גריעת מוצרים לראשונה במענה לבקשה בתדירות קבועה, יועבר קובץ ריק.

**10א. כללים לעניין העברת היזון חוזר על בקשת לקוח לקבל מידע בתדירות קבועה**

התקבלה בקשה תקינה של לקוח לקבל מידע בתדירות קבועה לגבי מוצרי החיסכון הפנסיוני שלו המנוהלים אצל גוף מוסדי מסוים ומצא הגוף המוסדי כי קיים אצלו מידע הנוגע למוצרי החיסכון הפנסיוני של אותו לקוח, בנוסף לאמור בסעיף 3(ב)(3), יחולו הוראות אלה:

1. גוף מוסדי יעביר את המידע ללקוח באמצעות קובץ ממשק אחזקות עד ל-15 לחודש העוקב לחודש שלגביו התבקשה הבקשה ובהתאם לתדירות המבוקשת, ובלבד שהבקשה הוגשה עד ה-7 לחודש העוקב.
2. המידע המועבר יהיה מעודכן ביחס לסוף החודש החולף.
3. **כללים לעניין העברת היזון חוזר על ביטול בקשת פרודוקציה, על ביטול בקשת מידע בתדירות קבועה של לקוח או על ביטול בקשת ממשק יתרות פיצויים בתדירות קבועה**

במקרה שבו התקבלה בקשה תקינה לביטול בקשת פרודוקציה, לביטול בקשת מידע בתדירות קבועה או לביטול בקשת ממשק יתרות פיצויים בתדירות קבועה, שהוגשה עד 3 ימי עסקים לפני יום העסקים האחרון בחודש, במקום האמור בסעיף 3(ב)(3) יחולו הוראות אלה:

1. גוף מוסדי יעביר ליוזם הבקשה קובץ ממשק היזון חוזר ראשוני בתוך שלושה ימי עסקים ממועד קבלת הבקשה.
2. ביטול הבקשה ייכנס לתוקף החל בחודש העוקב להגשת הבקשה.

**12א. כללים לעניין העברת היזון חוזר על בקשת מעסיק או גורם מתפעל לקבלת מידע מכלל הגופים המוסדיים לצורך הפקדה ראשונה עבור עובד חדש**

במקרה שבו התקבלה בקשה של לקוח, שהועברה באמצעות מעסיק או גורם מתפעל, לקבלת מידע מכלל הגופים המוסדיים לצורך הפקדה ראשונה עבור עובד חדש כאמור בסעיף 2(א)(4), במקום האמור בסעיפים 3(ב)(2) ו-3(ב)(3), יחולו הוראות אלו:

1. מצא גוף מוסדי כי הבקשה שהועברה אליו לא תקינה ברמת התוכן או לחילופין שללקוח אין מוצר שהועברו אליו הפקדות לאחרונה, יעביר התייחסות לכך באמצעות ממשק היזון חוזר ראשוני..
2. מצא גוף מוסדי כי הבקשה שהועברה אליו תקינה ברמת התוכן ושללקוח יש מוצר שהועברו אליו הפקדות לאחרונה, יעביר את המידע לגורם הפונה באמצעות ממשק מידע למעסיק, רק עבור מוצרים פנסיוניים שהועברו אליהם הפקדות של העמית.

**12ב. כללים לעניין העברת היזון חוזר על בקשת מעסיק או גורם מתפעל לקבלת מידע מכלל הגופים המוסדיים אודות הפקדות המבוצעות על ידו, לצורך טיוב מידע אצל המעסיק**

במקרה שבו התקבלה בקשה של מעסיק או של גורם מתפעל לקבלת מידע מכלל הגופים המוסדיים לצורך טיוב אצל המעסיק יחולו הוראות אלו:

1. מצא גוף מוסדי כי הבקשה שהועברה אליו תקינה, יעביר את המידע לגורם הפונה באמצעות ממשק מידע למעסיק, רק עבור מוצר שהועברו אליו הפקדות לאחרונה על ידי הגורם הפונה ואם הגורם הפונה הוא מתפעל, רק עבור מוצר שהועברו אליו הפקדות לאחרונה על ידי המעסיק שלו הוא נותן שירותים.
2. הוגשה בקשה על ידי מעסיק או של גורם מתפעל ביחס לעובדים של חברה בת של המעסיק, יעביר הגוף המוסדי את הנתונים גם בגינם. על העברת המידע כאמור, יחולו הכללים המפורטים בסעיף 4(ב) שבנספח זה לעניין העברת המידע לחברת האם.

לעניין סעיף זה וממשק מידע למעסיק ככלל, "**מוצר שהועברו אליו הפקדות לאחרונה**" – מוצר פנסיוני שהועברה אליו לפחות הפקדה אחת במהלך 24 החודשים הקודמים למועד הגשת הבקשה.

1. **קובץ הנתונים**

קבצי הExcel- כוללים את הגיליונות הבאים:

* + 1. הערות כלליות;
    2. סכימת הנתונים – ממשק אירועים נכנס;
    3. מבנה היררכי – ממשק אירועים נכנס;
    4. סכימת נתונים – ממשק יתרות פיצויים;
    5. מבנה היררכי – ממשק יתרות פיצויים;
    6. סכימת הנתונים – היזון חוזר ראשוני;
    7. מבנה היררכי – היזון חוזר ראשוני;
    8. סכימת הנתונים – ממשק מידע למעסיק;
    9. מבנה היררכי – ממשק מידע למעסיק;

גיליון מספר (1) – הערות כלליות

בגיליון זה מפורטות הערות כלליות לעניין אופן הצגת נתונים בממשק.

גיליון מספר (2) – סכימת הנתונים – ממשק אירועים נכנס

בגיליון זה מפורטות הבקשות שניתן להעביר באמצעות ממשק אירועים לגוף מוסדי תוך התייחסות לשדות הרלבנטיים לכל בקשה (שדות אלו מסומנים ב-V). למען הסר ספק, יובהר כי אין להעביר שדות שאינם נדרשים בשל בקשה כמוגדר בקובץ ה-Excel.

נוסף על כך, בגיליון זה מפורטים השדות מהם מורכב ממשק אירועים נכנס. השדות מוצגים בתוך מבנה היררכי. בכל שדה מפורט סוג המוצר הפנסיוני הרלוונטי, ומידת דחיפות היישום של השדה.

גיליון מספר (3) – מבנה היררכי – ממשק אירועים נכנס

בגיליון זה מפורט המבנה ההיררכי של ממשק אירועים נכנס, במטרה לתרום לניתוח המקצועי והטכני של הוראות הממשק.

גיליון מספר (4) – סכימת הנתונים - ממשק יתרות פיצויים

בגיליון זה מפורט מידע שגוף מוסדי נדרש להעביר למעסיק במענה לבקשה בממשק לקבלת מידע על יתרות פיצויים;

גיליון מספר (5) – מבנה היררכי – ממשק יתרות פיצויים

בגיליון זה מפורט מבנה הנתונים של ממשק יתרות פיצויים, במטרה לתרום לניתוח המקצועי והטכני של הוראות הממשק.

גיליון מספר (6) – סכימת הנתונים – היזון חוזר ראשוני

בגיליון זה מפורטים נתונים שעל גוף מוסדי להעביר לשם אישור קבלת הבקשה, תקינותה ובמידת הצורך דיווח על כך של עמית לא רשומות זכויות אצל אותו גוף מוסדי.

בגיליון מפורטים השדות מהם מורכב ממשק היזון חוזר ראשוני. השדות מוצגים בתוך המבנה ההיררכי. בכל שדה מפורט סוג המוצר הפנסיוני הרלוונטי, ומידת דחיפות היישום של השדה.

גיליון מספר (7) – תרשים היררכי – היזון חוזר ראשוני

בגיליון זה מפורט המבנה ההיררכי של ממשק היזון החוזר הראשוני, במטרה לתרום לניתוח המקצועי והטכני של הוראות הממשק.

1. **קישורים** **לקבצים**

קישור לממשק אירועים גרסה 007 - [צובר הממשקים - כלל קבצי הדיווח לגופים מוסדיים](https://www.gov.il/he/Departments/DynamicCollectors/gufimmosadiimfiles?skip=0)

**"נספח לנספח ד' - אישור מבנה בעלות"**

אני הח"מ \_\_\_\_\_\_\_\_\_\_\_\_\_\_\_\_\_, מספר זהות, \_\_\_\_\_\_\_\_\_\_\_\_\_\_\_\_, לאחר שהוזהרתי כי עלי לומר את האמת וכי אהיה צפוי/ה לעונשים הקבועים בחוק אם לא אעשה כן, מצהיר/ה בזה בכתב כדלקמן:

* + - 1. אני מוסמך לתת תצהיר זה בשם \_\_\_\_\_\_\_\_\_\_\_\_\_\_\_\_\_\_\_\_\_\_ ח.פ / מספר רישיון \_\_\_\_\_\_\_\_\_\_\_\_\_\_\_\_\_\_\_\_\_\_ (להלן: "**החברה**").
      2. כמפורט באישור מרשם החברות מיום \_\_\_\_\_\_\_\_ המצורף לתצהיר זה (להלן: "**מבנה הבעלות**"), החברות המפורטות להלן הינן חברות בת של החברה, כמשמעותן בחוק ניירות ערך, התשכ"ח -1968:
  1. \_\_\_\_\_\_\_\_\_\_\_\_\_\_\_\_\_
  2. \_\_\_\_\_\_\_\_\_\_\_\_\_\_\_\_\_\_
  3. \_\_\_\_\_\_\_\_\_\_\_\_\_\_\_\_\_\_
  4. \_\_\_\_\_\_\_\_\_\_\_\_\_\_\_\_\_\_
     + 1. בהתאם למבנה הבעלות וליחסים החוזיים בין החברה לחברות הבנות החברה זכאית לקבל את המידע המבוקש.
       2. ככל שיחול שינוי במהלך השנה במבנה הבעלות, החברה תעדכן את הגוף המוסדי באופן מיידי.
       3. מידע שיועבר לחברה אודות יתרות הפיצויים של העובדים בחברות הבנות ישמש את החברה לצורך חישוב התחייבויותיה לתשלום פיצויים לפי חוק פיצויי פיטורין בלבד.

| \_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_ |
| --- | --- | --- |
| תאריך | תפקיד | חתימה |

**אישור**

אני הח"מ, \_\_\_\_\_\_\_\_\_\_\_\_\_\_\_\_\_, מספר רישיון \_\_\_\_\_\_\_\_\_\_\_\_\_\_\_\_\_\_\_\_, מאשר בזה כי ביום \_\_\_\_\_\_\_\_\_\_\_\_\_, הופיע/ה בפניי במשרדי ברחוב \_\_\_\_\_\_\_\_\_\_\_\_\_\_\_\_\_\_\_\_\_, מר/גב' \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, שזיהה/זיהתה עצמו/ה בפני לפי ת.ז. \_\_\_\_\_\_\_\_\_\_\_\_\_\_\_/ המוכר/ת לי באופן אישי, ולאחר שהזהרתיו/ה כי עליו/ה להצהיר את האמת, וכי יהיה/תהיה צפוי/ה לעונשים הקבועים בחוק אם לא יעשה/תעשה כן, אישר/ה את נכונות ההצהרה הנ"ל וחתם/ה עליה.

| \_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_ |
| --- | --- |
| תאריך | חתימה וחותמת |

**נספח ה' - ממשק מעסיקים**

1. **כללי**

נספח זה מסדיר מבנה אחיד להעברת דיווח על הפקדת תשלומים לקופת גמל. מתן מידע שלם ותקין על הפקדת תשלומים לקופת גמל הכרחי לשם רישום זכויות העובד כנדרש במערכות המידע של הגוף המוסדי, ולמיצוי זכויות העובד בקרות אירוע מזכה. במסגרת הדיווח האמור נדרש מעסיק לדווח לגוף מוסדי, בין היתר, על אופן הפקדת התשלומים לחשבון קופת הגמל, פירוט בדבר אופן פיצול התשלום שהועבר לקופה ביחס לכל עובד, ודיווח על הפסקת הפקדות לקופה בעת הצורך.

במענה לדיווח המועבר על ידי מעסיק נדרש גוף מוסדי להעביר היזון חוזר על עצם קליטת הדיווח ועל אופן רישום זכויות העובד במערכות המידע שלו. במקרה שבו נמצא כי כספים שהופקדו לקופת גמל של עובד לא נקלטו, נדרש הגוף המוסדי להציג הסבר לאי קליטת הדיווח. תכלית ההיזון החוזר לאפשר לכל הגורמים הנוגעים בדבר מעקב ובקרה אחר תהליך הפקדת תשלומים לקופת הגמל, וביצוע התאמות נדרשות בתכוף למועד הפקדת הכספים במידת הצורך.

נספח זה נבנה מתוך ראייה מערכתית כוללת אשר שמה כמטרה לספק פתרון מלא למעסיק ממועד חילול השכר החודשי של העובד, דרך העברת הדיווח וההפקדה לחשבון קופת הגמל ועד להעברת דיווח על הפסקת ההפקדות לקופת הגמל. הנספח מהווה נדבך משלים לאמור בהוראות חוזר גופים מוסדיים 2021-9-8 "אופן הפקדת תשלומים לקופת גמל (13.06.2021), ולהוראות נספח ד' – ממשק אירועים בחוזר זה לעניין ממשק אירועים – הקמה.

1. **הגדרות**

**"חוזר אופן הפקדת תשלומים לקופת גמל" –** חוזר גופים מוסדיים 2021-9-8 "אופן הפקדת תשלומים לקופת גמל" (13.06.2021) וכל חוזר שיבוא במקומו.

1. **כללי**

נספח זה מכיל חמישה סוגי ממשקים כמפורט להלן:

* "**ממשק מעסיקים** – **דיווח שוטף**" - מפרט מידע שמעסיק נדרש להעביר לגוף מוסדי במסגרת דיווח על הפקדת תשלומים לקופת גמל והכל בהתאם להוראות שנקבעו בחוזר אופן הפקדת תשלומים לקופת גמל; מידע כאמור יועבר באמצעות קובץ במבנה XML המצורף לנספח זה;
* "**ממשק מעסיקים** – **דיווח שלילי**" - מפרט מידע שמעסיק נדרש להעביר לגוף מוסדי במסגרת בקשה להשבת תשלום שהופקד ביתר או אגב תיקון דיווח שהועבר לגוף מוסדי ביחס לעובד מסוים; מידע כאמור יועבר באמצעות קובץ במבנה XML המצורף לנספח זה;
* "**ממשק היזון חוזר ראשוני**" - מפרט מידע שגוף מוסדי נדרש להעביר למעסיק על תקינותו הטכנית של דיווח המעסיק. מידע כאמור יועבר באמצעות קובץ במבנה XML המצורף לנספח זה;
* "**ממשק מעסיקים - היזון חוזר מסכם**" - מפרט מידע שגוף מוסדי נדרש להעביר למעסיק על אופן קליטת דיווח על הפקדת תשלומים לקופת גמל במערכות מידע של גוף מוסדי ועל קבלת התשלום בחשבון הגוף המוסדי. נוסף על כך משמש "ממשק מעסיקים – היזון חוזר מסכם" למתן עדכון שבועי על פרטי מידע ותשלומים לגביהם דווח בעבר כי לא נקלטו במערכות המידע של הגוף המוסדי. נוסף על כך, משמש ממשק זה למתן התראות למעסיק בטרם השבת כספים על ידי הגוף המוסדי ולדיווח על עובדים שלא הועבר בעדם תשלום על ידי המעסיק. מידע כאמור יועבר באמצעות קובץ במבנה XML המצורף לנספח זה;
* **"ממשק מעסיקים - היזון חוזר מסכם שנתי"** – מפרט מידע שגוף מוסדי נדרש להעביר למעסיק בדבר סך ההפקדות שהועברו לאורך שנת המס בעד עובדי המעסיק. מידע כאמור יועבר באמצעות קובץ במבנה XML המצורף לנספח זה.

**3א. כללים לעניין העברת מידע מבעל רישיון למעסיק ולגוף מוסדי לעניין אופן חלוקת כספים בין קופות גמל**

1. סיים בעל רישיון הליך ייעוץ פנסיוני או הליך שיווק פנסיוני במסגרתו הוחלט לבצע שינוי בהרכב המוצרים הפנסיונים של הלקוח או בשיעורי ההפרשה למוצר מסוים, יפעל בהתאם להוראות אלה:
2. יעביר את המידע על אופן פיצול הכספים בין קופות הגמל של הלקוח למעסיק באמצעות "ממשק אירועים הקמה" (קוד 5100) ובלבד שהתקיימו התנאים הבאים:
   * 1. הלקוח קיבל העתק של הטופס שבנספח ה'1 לנספח זה;
     2. בעל הרישיון צירף ל-"ממשק אירועים – הקמה" את חתימת הלקוח באמצעות חתימה ממחושבת כהגדרתה בחוזר סוכנים ויועצים 2016-10-5 "חתימה ממוחשבת" (31.8.2016);
     3. גוף מוסדי אישר לבעל הרישיון בהיזון חוזר "לממשק אירועים – הקמה -משוב גוף מוסדי" כי הוא ערוך לקליטת הכספים, כאמור בסעיף 3א(ב) לנספח ד – ממשק אירועים.
3. על אף האמור בסעיף זה, יועץ פנסיוני שבמסגרת הסכם הייעוץ פנסיוני שלו נקבע כי לא יבצע עסקה בעבור הלקוח לפי סעיף 27(ב)(5) לחוק הייעוץ, לא יידרש לבצע את הפעולות המוגדרות בסעיף קטן (א).

**3ב. הוראות לעניין שימוש בהרשאה לחיוב חשבון על בסיס קובץ**

1. פנה מעסיק לגוף מוסדי בבקשה לבצע באופן שוטף הפקדת כספים לחשבון קופת הגמל של עובדיו, באמצעות הרשאה לחיוב חשבון, יאפשר לו הגוף המוסדי לבצע הפקדה כאמור ובלבד שהמעסיק הגיש לגוף המוסדי את כלל האישורים הנדרשים;
2. חיוב חשבון המעסיק כאמור בסעיף קטן (א), יתבצע, לכל היותר, בתוך שני ימי עסקים מהמועד שבו התקבל הדיווח;
3. **כללים לעניין העברת דיווח על הפקדת תשלומים לקופת גמל**
4. העברת דיווח לגוף מוסדי על הפקדת תשלומים לקופת גמל תיעשה באמצעות קובץ "ממשק מעסיקים – דיווח שוטף" בלבד.
5. העברת בקשה לגוף מוסדי להשבת סכום שהופקד ביתר או לתיקון ליקוי שנמצא בדיווח שהועבר לגוף מוסדי, תיעשה באמצעות "ממשק מעסיקים – דיווח שלילי" בלבד.
6. קובץ "ממשק מעסיקים – דיווח שוטף" וקובץ "ממשק מעסיקים – דיווח שלילי", יכילו את הפרטים הנדרשים בקבצים המצורפים לנספח זה, ויעמדו בבדיקות התקינות המוגדרות בקובץ.

**4א. כללים לעניין דיווח בגין ביטוח אבדן כושר עבודה**

1. מעסיק רשאי, בכפוף לכל דין, לקבוע מסגרת כוללת לתשלום, עבור שני הרכיבים בהתקיים כל התנאים הבאים:
2. נקבע בהסכם העבודה כי התשלום לכיסוי ביטוחי למקרה של אובדן כושר עבודה משולם בנפרד מרכיב תגמולי המעסיק;
3. ההפקדה למרכיבי חשבון קופת הגמל של העובד ולאובדן כושר עבודה, ככל שבחר בו העובד, מבוצעת לאותו גוף מוסדי;
4. גובה השכר המדווח לרכישת כיסוי אבדן כושר עבודה זהה לגובה השכר המדווח לעניין מרכיב חשבון - תגמולי המעסיק.
5. הפקיד מעסיק לכיסוי ביטוחי למקרה של אובדן כושר עבודה בהתאם לתנאים הקבועים בסעיף קטן (א), יהיה רשאי לדווח בקובץ "ממשק מעסיקים – דיווח שוטף" בשדה "סוג הפרשה" בקוד "תגמולי מעסיק" כי שיעור ההפקדה לעניין תגמולי המעסיק הוא 5%, ובקוד "אבדן כושר עבודה" את שיעור התשלום המירבי לרכיב אובדן כושר העבודה, ובלבד ששיעור כאמור לא יפחת מ-1.5%.
6. התקבל דיווח בגוף מוסדי בתנאים שבסעיף (א) ו-(ב) לעיל, יגבה הגוף המוסדי את העלות בשל כיסוי אובדן כושר עבודה בהתאם לתנאי הפוליסה, ויתרת התשלום תועבר לרכיב תגמולי המעסיק. ככל שההפקדה למרכיב אבדן כושר עבודה, אינה מספיקה על מנת לרכוש את כיסוי אובדן כושר העבודה בהתאם לקבוע בתנאי הפוליסה, יתריע על כך הגוף המוסדי בפני המעסיק ב"ממשק היזון חוזר מסכם" ואף יציין את שיעור ההפקדה הנדרש לצורך רכישת הכיסוי בהתאם לפוליסה.
7. אין באמור בסעיף זה כדי לגרוע מחובת הגוף המוסדי להודיע לעובד ולבעל רישיון על שיעור התשלום שנגבה לשם רכישת הכיסוי הביטוחי לאבדן כושר עבודה, וכן על כל שינוי צפוי בכיסוי הביטוחי או בעלותו.
8. **כללים לעניין העברת היזון חוזר מגוף מוסדי למפקיד**

מענה למעסיק ממנו התקבל קובץ "ממשק מעסיקים – דיווח שוטף" או קובץ "ממשק מעסיקים – דיווח שלילי" (להלן – **ממשק מעסיקים**) יועבר על ידי גוף מוסדי כמפורט להלן, ובהתאם למועדים שנקבעו בחוזר אופן הפקדת תשלומים לקופת גמל:

**שלב א' -** התקבל בגוף מוסדי קובץ ממשק מעסיקים, יעביר גוף מוסדי היזון חוזר באמצעות "ממשק היזון חוזר ראשוני" ובו הודעה על קליטת הפרטים. לעניין פרטים שהועברו לגוף מוסדי ולא נקלטו, יעביר גוף מוסדי הודעה על אי קליטת הפרטים והסיבה לאי קליטתם.

**שלב ב' -** גוף מוסדי יעביר היזון חוזר באמצעות קובץ "ממשק מעסיקים - היזון חוזר מסכם", ובו דיווח על קליטת המידע במערכות המידע שלו, תוך התייחסות לרישום הזכויות במרכיבי חשבון קופת הגמל של כל עובד, וסטאטוס הטיפול בכספים שהועברו לגוף המוסדי.

**שלב ג' -** גוף מוסדי יעביר למעסיק היזון חוזר מסכם שבועי באמצעות קובץ "ממשק מעסיקים - היזון חוזר מסכם" ובו התייחסות למצב קליטת המידע ורישום הזכויות במערכות החברה ולמצב הטיפול בכספים.

**שלב ד' -** גוף מוסדי יעביר למעסיק דיווח באמצעות קובץ "ממשק מעסיקים - היזון חוזר מסכם שנתי" ובו פירוט סך הכספים שהופקדו לכל עובד בקופה במהלך שנת המס.

**5א. העברת כספים לגוף מוסדי באמצעות חשבון נאמנות**

מעסיק לא יהיה רשאי להפקיד כספים באמצעות חשבון נאמנות של בעל רישיון, אגב מידע המדווח באמצעות ממשק מעסיקים.

**5ב. כללים לעניין טיפול בליקויים שנמצאו בדיווח**

1. נמצא ליקוי בדיווח על הפקדת תשלומים לקופת גמל, יהיה מעסיק אחראי לטיפול בליקוי שנמצא ובלבד שמקור הליקוי מופיע באחד מקודי השגיאה שבגיליון "קודי שגיאה באחריות מעסיק";
2. נמצא ליקוי בדיווח על הפקדת תשלומים לקופת גמל שאינו ליקוי כאמור בסעיף קטן (א), יהיה גוף מוסדי אחראי לטיפול בליקוי ולא יהיה רשאי להעביר את הטיפול בליקוי למעסיק; מבלי לגרוע מהאמור, גוף מוסדי יהיה אחראי על הטיפול בכל אחד מהליקויים הבאים:
3. אי פתיחת קופת גמל לעובד כתוצאה מאי מילוי המסמכים אגב הליך הצטרפות לקופה או אי השלמת הליך חיתום רפואי;
4. אי קליטת כספים בקופת גמל קיימת של עובד המבקש להמשיך הפקדות בקופה אצל מעסיק חדש;
5. אי התאמה בין דיווח המעסיק לבין התנאים הקבועים בפוליסה;
6. גידול בשכר או בשיעורי הפרשה שלא בהתאם לתנאי הפוליסה;
7. פיצול כספים בין פוליסות שונות של העמית באותו גוף מוסדי ;
8. הפקדה לרכיב שאינו קיים בפוליסה;
9. הפקדה להצעה שטרם הושלם בגינה הליך הפקת הפוליסה;
10. נמצאו מספר ליקויים ברשומת דיווח מסוימת, שחלקם באחריות המעסיק וחלקם באחריות הגוף המוסדי, ישלים הגוף המוסדי את הטיפול בשגיאות שבאחריותו ורק לאחר מכן יסווג הליקוי כליקוי שבאחריות המעסיק.
11. **קובץ הנתונים**

מצורף קישור לקובץ Excel הכולל שמונה גיליונות:

גיליון מספר (1) – הערות כלליות

בגיליון זה מפורטות הערות כלליות לעניין אופן הצגת נתונים בממשק.

גיליון מספר (2) – סכימת הנתונים – "ממשק מעסיקים – דיווח שוטף"

בגיליון זה מפורטים נתונים שמעסיק נדרש להעביר לגוף מוסדי במסגרת דיווח שוטף לגוף מוסדי;

גיליון מספר (3) – סכימת הנתונים – "ממשק מעסיקים – דיווח שלילי"

בגיליון זה מפורטים נתונים שמעסיק נדרש להעביר לגוף מוסדי במסגרת דיווח על בקשה להשבת תשלום שהופקד ביתר;

גיליון מספר (4)– סכימת הנתונים – "ממשק מעסיקים - היזון חוזר מסכם"

בגיליון זה מפורטים נתונים שעל גוף מוסדי להעביר למפקיד ביחס לכל אחת מהרשומות אשר דווחו במסגרת ממשק מעסיקים;

גיליון מספר (5) – סכימת הנתונים – "ממשק מעסיקים - היזון חוזר מסכם שנתי"

בגיליון זה מפורטים נתונים שעל גוף מוסדי להעביר למעסיק בהיזון חוזר מסכם שנתי;

1. **קישורים לקבצים:**

קישור לממשק מעסיקים גרסה 004 - [צובר הממשקים - כלל קבצי הדיווח לגופים מוסדיים](https://www.gov.il/he/Departments/DynamicCollectors/gufimmosadiimfiles?skip=0)

**נספח ה'1 –אופן חלוקת כספים בין קופת גמל**

| פרטי העובד | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- |
| **שם משפחה** | **שם פרטי** | **מס' זהות** | | | | | | | | | **כתובת דוא"ל** | **טלפון נייד** |
|  |  |  |  |  |  |  |  |  |  |  |  |  |

| **פרטי המעסיק** | | | | | | | | | |
| --- | --- | --- | --- | --- | --- | --- | --- | --- | --- |
| **שם העסק** | **מספר זיהוי (רשות)** | | | | | | | | |
|  |  |  |  |  |  |  |  |  |  |

| **פרטי בעל הרישיון** | | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- |
| **שם בעל הרישיון** | **מספר זיהוי** | | | | | | | | | **שם איש קשר לבירורים** | **מספר טלפון לבירורים** | **כתובת דוא"ל** | **מספר רישיון** |
|  |  |  |  |  |  |  |  |  |  |  |  |  |  |

ההנני מבקש לפצל את כספי החיסכון הפנסיוני שברשותי בהתאם לחלוקה הבאה. תוקף הפיצול החל משכר: \_\_\_\_\_\_\_

1/2

| פרטי המוצר הפנסיוני | | | | אופן חלוקה | | | שיעור הפרשה | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- |
| תגמולים | | פיצויים | אבדן כושר עבודה | | שונות | |
| שם קופת גמל | סוג מוצר פנסיוני | מס' קופה | שם החברה המנהלת | רובד שכר\*\* | שכר בש"ח/  אחוז משכר | אופן פיצול | עובד | מעסיק | פיצויים | מעסיק | עובד | מעסיק | עובד |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |

שם בעל רישיון: \_\_\_\_\_\_\_\_\_\_\_\_\_\_\_\_\_ חתימת בעל הרישיון:\_\_\_\_\_\_\_\_\_\_\_\_\_\_\_\_\_ תאריך:\_\_\_\_\_\_\_\_\_\_\_\_\_\_\_\_\_

שם העובד: \_\_\_\_\_\_\_\_\_\_\_\_\_\_\_\_ ת.ז. של העובד\_\_\_\_\_\_\_\_\_\_\_\_\_\_\_\_ חתימת העובד: \_\_\_\_\_\_\_\_\_\_\_\_\_\_\_\_\_\_\_\_תאריך\_\_\_\_\_\_\_\_\_\_\_\_\_\_\_\_\_

**רובד שכר:**

1-שכר יסוד

3-דמי הבראה

5-שעות נוספות

6-החזר הוצאות

7-אחר

**אופן פיצול השכר:**

1 - שכר קבוע

2 - אחוז משכר

3 – רלוונטי לקרן פנסיה מקיפה בלבד

4 – רלוונטי לקרן השתלמות בלבד

5 - יתרת שכר

**סוג מוצר פנסיוני:**

1 - קופת ביטוח

2 - קרן פנסיה

3 - קופת גמל

4 - קרן השתלמות

## נספח ו' – מבנה שם קובץ

1. מטרת הנספח

נספח זה מגדיר מבנה אחיד לשם קובץ הנשלח במסגרת הפרוטוקול האחיד. נוסף על כך, מוגדר מבנה אחיד לשם מסמך המצורפים לקובץ האמור. המבנה מאפשר לגורם הקולט את הקובץ לזהות את נתוני הגורם השולח וסוג הקובץ שנשלח.

1. **מבנה שם הקובץ**
2. שם הקובץ יוגדר בהתאם למבנה הבא: AAABBBBBBBBBBBBCCCCCCPPPVVVDDDDDDDDDDDDDDEEEE.FFF

| **מס** | **תוכן** | **אורך** | **מזהה** |
| --- | --- | --- | --- |
| 1 | DIRECTION | 3 | AAA |
| 2 | CUSTOMER ID | 12 | BBBBBBBBBBBB |
| 3 | SERVICE ID | 6 | CCCCCC |
| 4 | PRODUCT TYPE | 3 | PPP |
| 5 | VERSION | 3 | VVV |
| 6 | YYYYMMDDHHMMSS | 14 | DDDDDDDDDDDDDD |
| 7 | SEQUENCE | 4 | EEEE |
| 8 | DOT | 1 | . |
| 9 | FILE TYPE | 3 | FFF |

1. שם הקובץ יועבר במבנה שלם ומל א ולא יכיל תווים ריקים. לדוגמה: אם מספר ת.ז של לקוח מורכב מ-9 ספרות בלבד, הרי שאת הספרות הראשונות יש למלא באמצעות אפסים.
2. למען הסר ספק יובהר כי תווי אלפא הם אותיות רישיות.
3. **תוכן מבנה שם הקובץ**
4. AAA – מזהה כיוון הממשק

| **קוד** | **תיאור** |
| --- | --- |
| 001 | בעל רישיון למסלקה פנסיונית מרכזית |
| 002 | לקוח למסלקה פנסיונית מרכזית |
| 003 | מעסיק למסלקה פנסיונית מרכזית |
| 004 | יצרן למסלקה פנסיונית מרכזית |
| 006 | לשכת שירות למסלקה פנסיונית מרכזית |
| 101 | מסלקה פנסיונית מרכזית לבעל רישיון |
| 102 | מסלקה פנסיונית מרכזית ללקוח |
| 103 | מסלקה פנסיונית מרכזית למעסיק |
| 104 | מסלקה פנסיונית מרכזית ליצרן |
| 106 | מסלקה פנסיונית מרכזית ללשכת שירות |
| 201 | יצרן לבעל רישיון |
| 202 | יצרן למעסיק |
| 203 | יצרן ללקוח |
| 204 | בעל רישיון ליצרן |
| 205 | מעסיק ליצרן |
| 206 | לקוח ליצרן |
| 207 | יצרן ליצרן |
| 301 | בעל רישיון למעסיק |
| 302 | מעסיק לבעל רישיון |

1. BBBBBBBBBBBB - מזהה שולח הקובץ (ח.פ / ת.ז/דרכון)
2. CCCCCC - מזהה סוג ממשק:

| **קוד** | **תיאור** |
| --- | --- |
| EVENTS | אירועים |
| FEDBKA | היזון חוזר ראשוני  שלב א': משוב טכני |
| FEDBKB | היזון חוזר ראשוני  שלב ב': משוב ברמת תוכן הבקשה |
| HOLDNG | אחזקות |
| HOLCON | אחזקות מתמשך ללקוח |
| CONSLT | טרום ייעוץ |
| TRNSFR | ממשק ניוד, נספחים ז' ו- ח' בחוזר העברת כספים |
| TRNSFH | ממשק ניוד, נספחים ה' ו- ו' בחוזר העברת כספים |
| TRNSFA | ממשק ניוד, נספחים א' ו-ד' בחוזר העברת כספים ונספח י' בחוזר גופים מוסדיים 2016-9-29 שעניינו "הצטרפות לקרן פנסיה או לקופת גמל" |
| TRNSFY | ממשק ניוד, נספח י' בחוזר העברת כספים |
| BTRNSF | ממשק ניוד, נספח א' בחוזר העברת כספים |
| WRNING | התראה על אי משלוח תשובה |
| EMPONG | ממשק מעסיקים – דיווח שוטף |
| EMPNEG | ממשק מעסיקים – דיווח שלילי |
| EMPFED | ממשק מעסיקים - היזון חוזר מסכם |
| EMPSVR | ממשק יתרות פיצויים |
| EMPYRL | ממשק מעסיקים –היזון חוזר שנתי |
| OPRONG | ממשק דמי סליקה – דיווח שוטף |
| OPRFED | ממשק דמי סליקה – היזון מסכם |
| EVEHIT | ממשק אירועים הקמה - הצטרפות לקרן פנסיה, קופת גמל או קרן השתלמות |
| EVEMAS | ממשק אירועים הקמה - משוב גוף מוסדי |
| EVEIDK | ממשק אירועים הקמה -פעולת עדכון (מוטבים, פרטי ביטוח, מסלולי השקעה) |
| EVEKUB | ממשק אירועים הקמה - טופס קוביות ופיצול כספים בין פוליסות ביטוח |
| EVEEND | ממשק אירועים הקמה - אישור הצטרפות מסכם |

1. PPP - מזהה סוג מוצר

| **קוד** | **תיאור** |
| --- | --- |
| KGM | קופות גמל |
| PNN | קרנות פנסיה חדשות |
| PNO | קרנות פנסיה ותיקות |
| INP | פוליסות ביטוח פרט |
| ING | חברות ביטוח |
| INK | ביטוח קבוצתי |
| INM | ביטוח משכנתא |

שימוש במזהה סוג מוצר יעשה בעת משלוח קובץ ממשק אחזקות או קובץ ממשק טרום ייעוץ. בכל מקרה אחר יועבר 000.

1. VVV - גרסת הממשק.
2. DDDDDDDDDDDDDD - תאריך ושעה של הכנת הקובץ.   
   מבנה תאריך ושעה יוצג באופן הבא: YYYYMMDDHHMMSS.
3. EEEE - מספר סידורי רציף של הקובץ אצל הגורם השולח, המתאפס בתחילת כל יום עסקים.
4. נקודה.
5. FFF - סיומת הקובץ:

| **קוד** | **תיאור** |
| --- | --- |
| DAT | קבצי ייצור |
| TST | קבצי בדיקות |

1. **מבנה שם קובץ מסמך המצורף לממשק**
2. שם קובץ מסמך המצורף לממשק יישלח במבנה זהה למבנה המתואר לעיל למעט סיומת שם הקובץ. שם קובץ מסמך מצורף ימוספר יחסית לממשק אליו צורף.

לדוגמה: ממשק נשלח במבנה הקובץ הבא:

AAABBBBBBBBBBBBCCCCCCPPPVVVDDDDDDDDDDDDDDEEEE.DAT

המסמך הראשון המצורף לממשק יישלח במבנה הבא:

AAABBBBBBBBBBBBCCCCCCPPPVVVDDDDDDDDDDDDDDEEEE\_001.JPG

המסמך השני המצורף לממשק יישלח במבנה הבא:

AAABBBBBBBBBBBBCCCCCCPPPVVVDDDDDDDDDDDDDDEEEE\_002.PDF

וכך הלאה.

1. קובץ מסמך מצורף יכיל מסמך אחד בלבד.
2. על אף האמור בסעיף קטן (א), שם קובץ מסמך "נספח ב'1 – אישור עובד לביצוע השבת תשלום שהופקד ביתר מקופת גמל" שבחוזר גופים מוסדיים 2019-16 "אופן הפקדת תשלומים לקופת גמל" (18.10.2020) המצורף לממשק מעסיקים – דיווח שלילי כאמור בנספח ה' – ממשק מעסיקים לחוזר זה, יהיה זהה למבנה המתואר לעיל, למעט סיומת שם הקובץ והוספת תעודת הזהות של העובד נשוא הקובץ, המסומנת באותיות TTTTTTTTT שבדוגמה. שם קובץ מסמך מצורף ימוספר יחסית לממשק אליו צורף.

לדוגמה: המסמך הראשון המצורף לממשק יישלח במבנה הבא:

AAABBBBBBBBBBBBCCCCCCPPPVVVDDDDDDDDDDDDDDEEEETTTTTTTT\_001.JPG

המסמך השני המצורף לממשק יישלח במבנה הבא:

AAABBBBBBBBBBBBCCCCCCPPPVVVDDDDDDDDDDDDDDEEEETTTTTTTTT\_002.PDF

וכך הלאה.

## נספח ז' – דיווח רשימת תכניות ביטוח

|  |  |  |  |  |  |
| --- | --- | --- | --- | --- | --- |
| **שם חברת הביטוח** | **ח.פ. חברת הביטוח**  (9 ספרות) | **שם תוכנית הביטוח** | **מספר תוכנית הביטוח**  (14 ספרות) | **מסלול דמי הניהול** | **מספר מסלול דמי הניהול**  (3 ספרות) |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

## נספח ח' – ממשק דמי סליקה

1. **מטרת הממשק**

נספח זה מסדיר מבנה אחיד לדיווח על דמי סליקה שקיבל סוכן ביטוח ממעביד, באופן ישיר או באמצעות גוף קשור בו, אל גוף מוסדי, עבור מתן שירותי תפעול כאמור בסעיף 3(ב) לחוק הפיקוח על שירותים פיננסיים (ייעוץ, שיווק ומערכת סליקה פנסיוניים), התשס"ה-2005 (להלן – **חוק הייעוץ**).

במענה לדיווח, נדרש גוף מוסדי להעביר היזון חוזר על עצם קליטת הדיווח ועל אופן רישום דמי הסליקה במערכות המידע שלו.

1. **הגדרות**

**"גוף קשור"** -כהגדרתו בסעיף 3(ג) לחוק הייעוץ.

**"דמי סליקה"** - כמשמעותם בסעיף 3(ב) לחוק הייעוץ.

1. **כללים לעניין העברת דיווח דמי סליקה** 
   1. העברת דיווח לגוף מוסדי על דמי סליקה שנגבו מהמעביד לצורך הפקדת תשלומים לקופת גמל (להלן – **דיווח**) ייעשה באמצעות קובץ "ממשק דמי סליקה" בלבד. במסגרת הדיווח האמור יועברו סכומים מוחלטים.
   2. קובץ "ממשק דמי סליקה" יכיל את הפרטים הנדרשים בקבצים המצורפים לנספח זה, ויעמוד בבדיקות התקינות המוגדרות בקובץ.
   3. ניתן לשנות מידע שהועבר בממשק דמי הסליקה באמצעות שליחת קובץ המכיל מידע מתקן עבור חודשים קודמים ובתנאי ולא עברה שנה ממועד שליחת קובץ הדיווח השוטף.
2. **כללים לעניין העברת היזון חוזר מגוף מוסדי**

מענה לגורם השולח יועבר על ידי גוף מוסדי כמפורט להלן:

* 1. שלב א'
     1. גוף מוסדי יבדוק את התקינות הטכנית של קובץ הנתונים. מצא גוף מוסדי כי קובץ הנתונים תקין, יבדוק את כל אחד מרכיבי הדיווח (להלן – **רשומה**) בנפרד ויעביר לשולח הדיווח היזון חוזר לגבי כל אחד מהם באמצעות ממשק היזון חוזר ראשוני. מצא גוף מוסדי כי קובץ הנתונים כולו אינו תקין, יעביר לשולח הדיווח היזון חוזר ברמת הקובץ.
     2. היזון חוזר כאמור בסעיף (1) יועבר לשולח הדיווח בתוך שלוש שעות ממועד העברתו לגוף מוסדי.
     3. למען הסר ספק יובהר כי אישור של גוף מוסדי על תקינותו הטכנית של הדיווח אינו מהווה אסמכתא לקליטת הדיווח על ידו.
  2. שלב ב'
     1. אם בשלב א' נמצא כי קובץ הדיווח תקין מבחינה טכנית, יבדוק גוף מוסדי בשלב ב' את תקינות הדיווח ברמת תוכן המידע ברשומה.
     2. גוף מוסדי יעביר לשולח הדיווח התייחסות נפרדת לכל אחת מהרשומות שהועברו אליו בקובץ הנתונים באמצעות ממשק איזון חוזר מסכם.
     3. התייחסות כאמור בסעיף (2) תועבר בתוך חמישה ימי עסקים ממועד העברת הדיווח.

1. **קובץ הנתונים**

מצורף קישור לקובץ Excel הכולל שמונה גיליונות:

גיליון מספר (1) – הערות כלליות

בגיליון זה מפורטות הערות כלליות לעניין אופן הצגת נתונים בממשק.

גיליון מספר (2) – ממשק דמי סליקה

בגיליון זה מפורטים נתונים שסוכן ביטוח או גוף קשור בו נדרש להעביר לגוף מוסדי.

גיליון מספר (3) – היררכיה – ממשק דמי סליקה

בגיליון זה מפורט המבנה ההיררכי של ממשק דמי סליקה, במטרה לתרום לניתוח המקצועי והטכני של הוראות הממשק.

גיליון מספר (4) – ממשק היזון חוזר ראשוני

בגיליון זה מפורטים נתונים שעל גוף מוסדי להעביר לשם אישור קבלת הדיווח ותקינותו.

גיליון מספר (5) – ממשק דמי סליקה – היזון חוזר מסכם

בגיליון זה מפורטים נתונים שעל גוף מוסדי להעביר למפקיד ביחס לכל אחת מהרשומות אשר דווחו במסגרת

ממשק דמי סליקה.

גיליון מספר (6) – היררכיה – ממשק דמי סליקה – היזון חוזר מסכם

בגיליון זה מפורט המבנה ההיררכי של ממשק דמי סליקה – היזון מסכם, במטרה לתרום לניתוח המקצועי והטכני של הוראות הממשק.

## נספח ט' - קידוד בממשקי המבנה האחיד

1. חובת קידוד - חובה לציין את קידוד המוצר הפנסיוני בכל העברת מידע המבוצעת על פי הוראות חוזר זה.
2. שיטת קידוד המוצר הפנסיוני - המוצר הפנסיוני יסומן ב-30 ספרות, כמפורט להלן:
   1. תשע הספרות הראשונות יסמנו את מספר הגוף המוסדי לפי מספר החברה ברשם החברות; באגודות שיתופיות - לפי מספרן ברשם האגודות השיתופיות.
   2. ארבע עשרה הספרות הנוספות יסמנו את מספר המוצר הפנסיוני:
      1. בקופות גמל ובקרנות פנסיה - לפי מספר קופת הגמל, כפי שמופיע באישור מס הכנסה.
      2. בתוכניות ביטוח - לפי מספר תכנית הביטוח שקבעה חברת הביטוח ודווח לרשות שוק ההון, ביטוח וחיסכון; עדכון מספרי תכנית הביטוח יבוצע בהתאם להוראות סעיף 5(ב) לחוזר.
   3. שבע הספרות הנוספות ייצגו את אחת האפשרויות המפורטות להלן, בהתאם לנתון המבוקש בחוזר, כאשר הן מוצמדות לימין:
      1. מסלול השקעה בקופת גמל או קרן פנסיה;
      2. מסלול דמי ניהול בתכנית ביטוח;
      3. מסלול ביטוח בקרן פנסיה.
   4. במקרים שבהם מצוין בחוזר כי אחד הנתונים המפורטים בסעיפים קטנים (ב) או (ג) אינו נדרש, יש למלא במקומו אפסים.

**נספח י' - ממשק טיפול בפניות איכות מידע**

1. **מטרת הממשק**

נספח זה מסדיר מבנה אחיד לטיפול בפניית איכות מידע כהגדרתה בחוזר גופים מוסדיים 2017-9-21 "טיפול בפניות איכות מידע" (3.12.2017) (להלן - **חוזר טיפול בפניות איכות מידע**).

1. **כללים לעניין היזון חוזר לקבלת פניית איכות מידע מהמסלקה הפנסיונית**

טיפול בפניית איכות מידע יעשה בהתאם להראות המפורטות בחוזר טיפול בפניות איכות מידע ובהתאם לכללים המופרטים בנספח זה.

מענה גוף מוסדי לפניית איכות מידע יבוצע כמפורט להלן:

* 1. שלב א'
     1. קיבל גוף מוסדי פנייה של משתמש שהועברה על יד המסלקה הפנסיונית באמצעות ממשק "הגשת פנית איכות מידע", יבדוק תחילה את התקינות הטכנית של קובץ הנתונים. מצא גוף מוסדי כי קובץ הנתונים תקין, יבדוק כל אחת מפניות איכות המידע שצורפו לקובץ בנפרד. גוף מוסדי יעביר לשולח הבקשה היזון חוזר לגבי כל אחת מהן באמצעות ממשק היזון חוזר ראשוני. מצא גוף מוסדי כי קובץ הנתונים כולו אינו תקין, יעביר לשולח הבקשה היזון חוזר ברמת הקובץ.
     2. היזון חוזר על תקינותה הטכנית של בקשה יועבר לשולח הבקשה בתוך שלוש שעות ממועד העברת הבקשה לגוף מוסדי (להלן - **המועד הקובע**).
     3. למען הסר ספק יובהר כי אישור של גוף מוסדי על תקינותה הטכנית של הבקשה אינו מהווה אסמכתא לביצוע הפעולה על ידו.
  2. שלב ב'
     1. מצא גוף מוסדי כי הבקשה תקינה מבחינה טכנית, יטפל בפניית איכות המידע בהתאם להוראות המפורטות בחוזר פניות איכות מידע.
     2. מצא גוף מוסדי כי לא נמצא בסיס לטענות המשתמש או שהפניה אינה תקינה ברמת התוכן או שלעמית לגביו הועברה פניית איכות המידע לא רשומות זכויות במערכות המידע של הגוף המוסדי, יעדכן הגוף המוסדי את הפונה בתוך שלושה ימי עסקים מהמועד הקובע, באמצעות ממשק "מענה לפניית איכות מידע" או באמצעות פורטל האינטרנט, כי פניית איכות המידע נדחתה. גוף מוסדי יעביר במסגרת הודעת הדחייה הבהרות מקצועיות בעניין תקינות המידע ואסמכתאות רלוונטיות, ככל שישנן.
     3. מצא גוף מוסדי בבדיקה כי נמצא בסיס סביר לטענות המשתמש, יעדכן הגוף המוסדי בתוך 3 ימי עסקים מהמועד הקובע את הפונה, באמצעות ממשק מענה לפניית איכות מידע או באמצעות פורטל האינטרנט, כי פניית איכות המידע התקבלה וכי מידע מתוקן יועבר בתוך 7 ימי עסקים מהמועד הקובע באמצעות הממשק הרלוונטי לפי העניין (להלן - **ממשק מעודכן**).
     4. על אף האמור בפסקה 3, במקרים שבהם הטיפול בפניית איכות המידע מצריך תיקון הנוגע למין הלקוח או לתאריך הלידה שלו, יעדכן הגוף המוסדי בתוך שלושה ימי עסקים מהמועד הקובע את הסטטוס המעודכן של פניית המידע ויעביר את הממשק המעודכן לפונה בתוך 21 ימי עסקים מהמועד הקובע.
     5. גוף מוסדי יעביר לשולח הבקשה התייחסות נפרדת לכל אחת מפניות איכות המידע שהועברו אליו.
     6. מצא גוף מוסדי כי פנית איכות מידע של משתמש מעידה על ליקוי מערכתי כהגדרתו בחוזר טיפול בפניות איכות מידע שקיומו גרם להעברת מידע שאינו תקין למשתמשים נוספים, יודיע על כך למסלקה הפנסיוניות במועד שבו התגלה הליקוי. גוף מוסדי יעביר למסלקה ממשקים מעודכנים תוך 30 ימי עסקים עבור כל משתמש שקיבל מידע שאינו תקין, באמצעות המסלקה הפנסיונית, בחצי השנה שחלפה מהמועד שבו נמצא הליקוי, המידע יהיה מעודכן נכון למועד הדיווח החדש.
     7. המסלקה הפנסיונית תעדכן את משתמשי המסלקה בשליחתו של ממשק מעודכן כאמור לעיל.

## נספח יא' - פעולות הממשקים

| **קוד פעולה** | **סוג הפעולה** | **תאריך גרסה נוכחית** | **תאריך עדכון צפוי עתידי** | |
| --- | --- | --- | --- | --- |
|  | נספח ד – ממשק אירועים | **גרסה 006, נובמבר 2020** | **גרסה 007, מאי 2022** | |
| **1400** | **עדכון פרטים אישיים (למעט מין ותאריך לידה) של לקוח בכל המוצרים אצל יצרן מסוים** | | | |
| 1401 | עדכון כתובת של עמית במוצר מסוים אצל יצרן מסוים | | | |
| **1402** | **עדכון מין ו/או תאריך לידה של לקוח בכל המוצרים אצל יצרן מסוים (אפשרי עדכון פרטים אישיים בנוסף)** | | | |
| **1700** | **מתן ייפוי כח לבעל רישיון (נספח ב' לחוזר ייפוי כח)** | | | |
| **1800** | **העברת מסמכים ממפיץ לגוף מוסדי מסוים עבור בקשת הצטרפות** | | | **מבוטל החל ממאי 2022** |
| **1801** | **העברת מסמכים ממפיץ לגוף מוסדי מסוים עבור עזיבת מקום עבודה** | | | **מבוטל החל ממאי 2022** |
| **1802** | **העברת מסמכים ממפיץ לגוף מוסדי מסוים עבור בקשה לעדכון מסלולים** | | | **מבוטל החל ממאי 2022** |
| **1803** | **העברת מסמכים ממפיץ לגוף מוסדי מסוים עבור בקשה לעדכון הפקדות** | | | **מבוטל החל ממאי 2022** |
| **1804** | **העברת מסמכים ממפיץ לגוף מוסדי מסוים עבור בקשה לשינוי הפרשות** | | | **מבוטל החל ממאי 2022** |
| **1900** | **ביטול ייפוי כח לבעל רישיון (נספח ב' לחוזר ייפוי כח) לכל המוצרים בגוף מוסדי מסוים ביוזמת בעל רישיון** | | | |
| **1901** | **ביטול ייפוי כח לבעל רישיון (נספח ב' לחוזר ייפוי כח) במוצר פנסיוני מסוים של לקוח ביוזמת בעל רישיון** | | | |
| **1902** | **ביטול ייפוי כח לבעל רישיון (נספח ב' לחוזר ייפוי כח) לכל המוצרים בגוף מוסדי מסוים ביוזמת חוסך** | | | |
| **1903** | **ביטול ייפוי כח לבעל רישיון (נספח ב' לחוזר ייפוי כח) במוצר פנסיוני מסוים של לקוח ביוזמת חוסך** | | | |
| **1900** | **ביטול ייפוי כח לבעל רישיון (נספח ב' לחוזר ייפוי כח) לכל המוצרים בגוף מוסדי מסוים ביוזמת בעל רישיון** | | | |
| **2000** | **בקשה לקבלת דוחות פרודוקציה מיצרן ספציפי חד פעמי** | | | |
| **2001** | **בקשה לקבלת דוחות פרודוקציה מיצרן ספציפי עבור מעסיק ספציפי חד פעמי** | | | |
| **2100** | **בקשה לקבלת דוחות פרודוקציה מיצרן ספציפי חודשי מתמשך** | | | |
| **2101** | **בקשה לקבלת דוחות פרודוקציה מיצרן ספציפי עבור מעסיק ספציפי חודשי מתמשך יבוטל** | | | |
| **2200** | **בקשה לקבלת דוחות פרודוקציה מיצרן ספציפי רבעוני מתמשך** | | | |
| **2300** | **בקשה לקבלת דוחות פרודוקציה מיצרן ספציפי חצי שנתי מתמשך** | | | |
| **2301** | **בקשה לקבלת דוחות פרודוקציה מיצרן ספציפי עבור מעסיק ספציפי חצי שנתי מתמשך** | | | |
| **2400** | **בקשה לקבלת דוחות פרודוקציה מיצרן ספציפי שנתי מתמשך** | | | |
| **2401** | **בקשה לקבלת דוחות פרודוקציה מיצרן ספציפי עבור מעסיק ספציפי שנתי מתמשך** | | | |
| **2500** | **בקשה לביטול בקשה לפרודוקציה מיצרן ספציפי (מיועד לבקשה מתמשכת)** | | | |
| **9100** | **בקשה לקבלת מידע מכלל הגופים המוסדיים על קיומו של מוצר פנסיוני ומידע מפורט אודותיו (ממשק טרום ייעוץ)(נספח א' לחוזר ייפוי כח)** | | | |
| **9101** | **בקשה לקבלת מידע מגוף מוסדי מסוים על קיומו של מוצר פנסיוני ומידע מפורט אודותיו (ממשק טרום ייעוץ)(נספח א' לחוזר ייפוי כח)** | | | |
| **9102** | **איתור קרנות פנסיה במעמד לא מפקיד- פישינג פנסיה** | | | |
| **9109** | **בקשת חוסך לביטול בקשה לקבלת מידע מתמשך אודות כלל המוצרים רשומים לזכותו בגוף מוסדי מסוים** | | | |
| **9200** | **בקשה לקבלת מידע חד פעמי מגוף מוסדי מסוים על מוצר פנסיוני מסוים של לקוח** | | | |
| **9201** | **בקשה לקבלת מידע מתמשך מגוף מוסדי מסוים על מוצר פנסיוני מסוים** | | | |
| **9300** | **בקשת מעסיק לקבלת מידע על יתרות פיצויים בגין כלל העובדים (יתרות לסופי חודשים)** | | | |
| **9301** | **בקשה לקבלת מידע על יתרות פיצויים הרשומות לזכות עובד מסוים** | | | |
| **9302** | **בקשת מעסיק לקבלת מידע על יתרות פיצויים בגין כלל העובדים – מכל הגופים המוסדיים הרלוונטיים** | | | |
| **9303** | **בקשה לקבלת מידע על יתרות פיצויים הרשומות לזכות עובד מסוים - מכל הגופים המוסדיים הרלוונטיים** | | | |
| **9305** | **בקשה לקבלת מידע מיצרן מסוים על יתרות פיצויים הרשומות לזכות לקוח בגין תקופת עבודתו אצל מעסיק מסוים מהעבר** | | | |
| **9309** | **בקשה לביטול בקשה מתמשכת של מעסיק לקבלת מידע ממוסדי אודות יתרות הפיצויים של עובדיו.** | | | |
| **9401** | **בקשה לקבלת מידע בסיסי מכלל הגופים המוסדיים אגב הפקדת כספים פנסיוניים לצורך קבלת מידע בטרם ביצוע הפקדה ראשונה בעד לקוח שהוא עובד חדש של המעסיק** | | | |
| **9402** | **בקשת מעסיק לקבלת מידע אודות מוצרים של עובדיו שהועברו אליהם הפקדות לאחרונה מכלל הגופים המוסדיים לצורך טיוב מערכות השכר** | | | |
| **9403** | **בקשת מעסיק לקבלת מידע בסיס אודות מוצרים של עובד מסוים שהועברו אליהם הפקדות לאחרונה מכלל הגופים המוסדיים לצורך טיוב מערכות השכר** | | | |

| **קוד פעולה** | סוג הפעולה | **תאריך גרסה נוכחית** | **תאריך עדכון צפוי עתידי** |
| --- | --- | --- | --- |
|  | נספח ד - ממשק אירועים – הקמה | **-** | **גרסה 001, מאי 2022** |
| **3100** | **העברת בקשת הצטרפות לקרן פנסיה** | | |
| **3200** | **העברת בקשת הצטרפות לקופת גמל או קרן השתלמות** | | |
| **4100** | **עדכון מוטבים במוצר ספציפי של חוסך** | | |
| **4200** | **עדכון פרטי ביטוח בקרן פנסיה ספציפית** | | |
| **4300** | **עדכון מסלולי השקעה במוצר ספציפי** | | |
| **5000** | **טופס קוביות עבור מוצרי ביטוח** | | |
| **5100** | **העברת אופן פיצול הכספים בין קופות גמל – בעל רישיון למעסיק** | | |
| **5200** | **העברת אופן פיצול הכספים בין קופות גמל - גוף מוסדי למעסיק** | | |

# דברי הסבר

ביום 13 ביוני 2021 פורסם תיקון לחוזר (חוזר גופים מוסדיים 2021-9-7 "מבנה אחיד להעברת מידע ונתונים בשוק החיסכון הפנסיוני" (13.6.21)) (להלן - **חוזר מבנה אחיד 2021-9-7**)**.** נוכח פניות מהשוק ועל מנת לאפשר לשוק להיערך לשינויים המפורטים בחוזר באופן מיטבי, הוחלט לבצע דחיה של השינויים בנספח ה' – ממשק מעסיקים מיום 20 בפברואר 2022 ליום 22 במאי 2022. בנוסף לכך, על מנת לייעל את תהליך היערכות השוק לשימוש בטכנולוגיית API, מבוטל שלב הביניים שנקבע לתקופה שמיום 22 במאי 2022 ועד יום 26 בנובמבר 2023, בשים לב לכך ששלב הביניים אמור היה להתבסס על הטכנולוגיה הקיימת בשוק (XML). נציין כי לא חל שינוי במועד המעבר לטכנולוגיית ה- API כפי שנקבע בחוזר המקורי.

יובהר, כי התיקונים שהוצעו בטיוטת חוזר גופים מוסדיים 2020-226 " חוזר מבנה אחיד להעברת מידע ונתונים בשוק החיסכון הפנסיוני - עדכון – טיוטה" (20.12.2021), ככל שיפורסמו, יפורסמו בהמשך.

**נספח לדברי הסבר – תחילה והוראות מעבר**

| תחילה | נושא | סעיף בחוזר | ~~הוראת מעבר~~ |
| --- | --- | --- | --- |
| ~~20 בפברואר 2022~~ | ~~נספח ה' - מעסיקים למעט: 1. העברת ממשק מבעל רישיון למעסיק 2. ביטול השימוש בחשבון נאמנות~~ | ~~התיקונים לנספח ה' – מעסיקים למעט: 1. סעיף 3א לנספח ה' - מעסיקים 2.סעיף 5א לנספח ה' - מעסיקים~~ |  |
| ~~דיווח למסלקה על שינוי במסלולי השקעה ובמסלולי הביטוח~~ | ~~סעיף 4(א1) לחוזר~~ |  |
| 22 במאי 2022 | ~~שינוי דחיפות יישום הנתונים בכלל הממשקים~~ | ~~סעיף 3 לחוזר~~ |  |
| החלת ממשק הניוד על מוצר חיסכון לכל ילד | סעיף 6(ב) לחוזר |  |
| העברת נתונים אודות יתרות הכספים והתשואה בעקבות איחור בתהליך הניוד (נספח י' – חוזר הניוד) | סעיף 7(ב)(4)(ב) לחוזר |  |
| ~~עדכניות המידע המועבר על ידי הגוף המוסדי – הוראת מעבר, גוף מוסדי יעדכן את המידע שברשותו פעמיים בחודש~~ | ~~סעיף 2(ג-ד) בנספח א' –אחזקות~~ | ~~1. בגין סוף חודש חולף לא יאוחר מיום 15 לחודש~~  ~~2. בגין יום 15 לחודש לא יאוחר מסוף אותו חודש~~ |
| ~~חובת ממשק בהעברת בקשה לביצוע ניוד על ידי בעל רישיון (נספח א')~~ | ~~סעיף 2(ב) בנספח ג' –ניוד~~ |  |
| ~~מענה גוף מוסדי לבקשה לביצוע ניוד – הוראת מעבר~~ | ~~סעיף 2(ח) בנספח ג' – ניוד~~ | ~~מענה גוף מוסדי - 3 שעות~~ |
| ~~העברת בקשת חוסך על ידי בעל רישיון ללא תעודה מזהה או טופס חתום~~ | ~~סעיף 2(י) לנספח ד' –אירועים~~ |  |
| טופס קוביות (נספח ה'1 ) מבעל רישיון לעובד | סעיף 2א(א) לנספח ד' - אירועים |  |
| ~~טופס קוביות (נספח ה'1) מגוף מוסדי לעובד בהצטרפות ישירה~~ | ~~סעיף 2א(ב) לנספח ד' - אירועים~~ |  |
| היזון חוזר טכני בתוך 30 דקות | סעיף 3(א)(2) לנספח ד' -אירועים |  |
| ~~ממשק אירועים – הקמה – הצטרפות לקרן פנסיה (קוד 3000), קופת גמל או קרן השתלמות (קוד 3100) ופעולות עדכון (קוד 4100-4300)~~ | ~~נספח ד' –אירועים~~ |  |
| ~~מענה גוף מוסדי לבקשת הצטרפות – הוראת מעבר~~ | ~~סעיף 3א(א) לנספח ד' - אירועים~~ | ~~מענה גוף מוסדי - 3 שעות~~ |
| ~~מענה לבקשת עדכון פרטי לקוח – 3 ימי עסקים~~ | ~~סעיף 5 נספח ד- אירועים~~ |  |
| מענה באמצעות ממשק טרום ייעוץ בתוך 3 שעות ממועד העברת הבקשה | סעיף 8א לנספח ד' –אירועים |  |
| ~~ממשק אירועים הקמה - פיצול פוליסות מבעל רישיון גדול לקופת ביטוח (קוד 5000)~~ | ~~סעיף 2א(ג) לנספח ד' - אירועים~~ | ~~בעל רישיון שהכנסותיו מעל 10 מיליון ₪ בשנה~~ |
| נספח ה' - מעסיקים למעט: 1. העברת ממשק מבעל רישיון למעסיק 2. ביטול השימוש בחשבון נאמנות | התיקונים לנספח ה' – מעסיקים למעט: 1. סעיף 3א לנספח ה' - מעסיקים 2.סעיף 5א לנספח ה' - מעסיקים |  |
| ~~ממשק אירועים הקמה - חלוקת כספים בין קופ"ג מבעל רישיון גדול למעסיק גדול (קוד 5100)~~ | ~~סעיף 3א לנספח ה'- מעסיקים~~ | ~~1. בעל רישיון שהכנסותיו מעל 10 מיליון ₪ בשנה 2. מעסיק - מעל 500 עובדים~~ |
| ~~ממשק חלוקת כספים בין קופ"ג מבעל רישיון גדול למעסיק בינוני~~ | ~~סעיף 3א לנספח ה'- מעסיקים~~ | ~~מעסיק – מעל 100 עובדים~~ |
| 1 בפברואר 2023 | ביטול שימוש בחשבון נאמנות – מעסיק מעל 10 עובדים | סעיף 5א בנספח ה' - מעסיקים | מעסיק המעסיק 10 עובדים ומעלה |
| ~~21 במאי 2023~~ | ~~ממשק חלוקת כספים בין קופ"ג מכל בעל רישיון למעסיק בינוני (קוד 5100)~~ | ~~סעיף 3א לנספח ה' - מעסיקים~~ | ~~מעסיק – מעל 100 עובדים~~ |
| 26 בנובמבר 2023 | שינוי דחיפות יישום הנתונים בכלל הממשקים | סעיף 3 לחוזר |  |
| עדכון המסלקה הפנסיונית במסלולי ההשקעה | סעיף 4א1 לחוזר |  |
| שינויים בממשק מידע למעסיק | 7(ב)(8) לחוזר |  |
| עדכניות המידע המועבר על ידי הגוף המוסדי - 2 ימי עסקים | סעיף 2(ג-ד) בנספח א' –אחזקות |  |
| חובת ממשק בהעברת בקשה לביצוע ניוד על ידי בעל רישיון (נספח א') | סעיף 2(ב) בנספח ג' –ניוד |  |
| מענה גוף מוסדי לבקשה לביצוע ניוד – מידי  מענה גוף מוסדי לבקשת הצטרפות - מידי | סעיף 2(ח) לנספח ג' וסעיף 3א(א) לנספח ד' |  |
| ממשק אירועים – הקמה – הצטרפות לקרן פנסיה (קוד 3000), קופת גמל או קרן השתלמות (קוד 3100) ופעולות עדכון (קוד 4100-4300) | נספח ד' –אירועים |  |
| העברת בקשת חוסך על ידי בעל רישיון ללא תעודה מזהה או טופס חתום | סעיף 2(י) לנספח ד' –אירועים |  |
| טופס קוביות (נספח ה'1) מגוף מוסדי לעובד בהצטרפות ישירה | סעיף 2א(ב) לנספח ד' - אירועים |  |
| ממשק אירועים הקמה - פיצול פוליסות מבעל רישיון גדול לקופת ביטוח (קוד 5000) | סעיף 2א(ג) לנספח ד' - אירועים |  |
| ממשק פיצול פוליסות מבעל רישיון לקופת ביטוח (קוד 5000) | סעיף 2א(ג) לנספח ד' - אירועים |  |
| כללים לעניין העברת היזון חוזר לבקשת צירוף למוצר פנסיוני באמצעות ממשק אירועים - הקמה | סעיף 3א לנספח ד' - אירועים |  |
| מענה לבקשת עדכון פרטי לקוח – 3 ימי עסקים | סעיף 5 נספח ד- אירועים |  |
| ממשק אירועים הקמה - חלוקת כספים בין קופ"ג מבעל רישיון גדול למעסיק גדול (קוד 5100) | סעיף 3א לנספח ה'- מעסיקים |  |
| ממשק חלוקת כספים בין קופ"ג מבעל רישיון גדול למעסיק בינוני | סעיף 3א לנספח ה'- מעסיקים |  |
| ממשק חלוקת כספים בין קופ"ג מכל בעל רישיון למעסיק בינוני (קוד 5100) | סעיף 3א לנספח ה' - מעסיקים |  |
| ממשק חלוקת כספים בין קופ"ג מכל בעל רישיון לכל מעסיק (קוד 5100) | סעיף 3א לנספח ה' - מעסיקים |  |
| חובה לקבלת משוב מגוף מוסדי כי הוא ערוך לקליטת הכספים, טרם העברת ממשק פיצול כספים בין קופות גמל מבעל הרישיון למעסיק | סעיף 3א(א)1(ג) לנספח ה' -מעסיקים |  |
| 1 בפברואר 2024 | ביטול שימוש בחשבון נאמנות – כלל המעסיקים | סעיף 5א בנספח ה' - מעסיקים |  |